Diari Oficial de la Generalitat Valenciana


Sumari del DOGV 4891, del 25-11-2004 (2004/11186)

Convocatòria i aprovació de bases que han de regular els processos selectius per a la provisió en propietat de les places vacants en la plantilla del cos de la policia local de l'Ajuntament d'Albaida corresponents a l'oferta d'ocupació pública de l'exercici 2004.
-----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4891

Data del DOGV
:   25-11-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/11801


Data del document
:   05-11-2004

Organisme emissor
:   Ajuntament d'Albaida

Tipus de document
:   Convocatòria

Descriptors 

:   * Albaida
    * concurs administratiu
    * policia
    * administració local

Convocatòria i aprovació de bases que han de regular els processos selectius per a la provisió en propietat de les places vacants en la plantilla del cos de la policia local de l'Ajuntament d'Albaida corresponents a l'oferta d'ocupació pública de l'exercici 2004. [2004/X11606]
  
La Junta de Govern Local d'este ajuntament, en la sessió ordinària que va tindre lloc el passat dia 5 d'octubre de 2004, va donar aprovació a les bases i convocatòria dels processos de selecció per a la provisió, en propietat, de les places vacants en la plantilla de funcionaris de carrera de l'Ajuntament d'Albaida (Cos de la Policia Local) que tot seguit es detallen, pertanyents a l'oferta d'ocupació pública de l'exercici 2004.
  
1) Bases per a la provisió en propietat d'una plaça d'agent, escala bàsica, vacant en el cos de la policia local de l'Ajuntament d'Albaida.
  
1ª. Objecte de la convocatòria
  
És objecte de la present convocatòria la provisió en propietat d'una plaça d'agent, del Cos de Policia Local vacant en la plantilla de funcionaris de carrera d'este ajuntament, a cobrir pel torn lliure, per mitjà del sistema d'oposició, i que pertany a l'oferta d'ocupació pública de 2004. A la plaça vacant existent podran agregar-se les vacants que s'hagueren produït fins a la data en què es fixe per a realitzar les proves selectives.
  
2ª. Condicions dels aspirants
  
L'accés a la categoria d'agent de Policia Local es realitzarà per oposició lliure, havent de reunir els següents requisits, referits al dia en què finalitze el termini d'admissió de sol·licituds:
  
a) Tindre la nacionalitat espanyola.
  
b) Estar en possessió del títol de Batxiller o equivalent o complides les condicions per obtindre'l en la data de finalització del termini de presentació d'instàncies.
  
c) No patir malaltia o defecte físic que impedisca desenvolupar les funcions, d'acord amb els quadres d'exclusió o defecte físic algun que impedisca l'acompliment de les funcions, d'acord amb els quadres d'exclusions mèdiques que s'establisquen, i tindre una estatura d'1'65 metres els homes i 1'60 metres les dones.
  
d) Tindre complits divuit anys, sense excedir de l'edat de trenta anys. Als sols efectes de l'edat màxima, es compensarà el límit amb els serveis prestats darrerament a l'administració Local com a Policia Local o Auxiliar de Policia Local.
  
e) No haver estat separat mitjançant expedient disciplinari del servei de l'Estat, de les Comunitats Autònomes o de les Entitats Locals, ni trobar-se inhabilitat per a l'exercici de les funcions públiques.
  
f) Estar en possessió dels permisos de conducció de les classes B amb un any d'antiguitat, i A que permeta la conducció de motocicletes amb unes característiques de potència que no sobrepasse en els 25 Kw o una relació potència/pes no superior a 0,16 Kw/Kg.
  
3ª. Presentació d'instàncies i documentació annexa.
  
Les instàncies sol·licitant prendre part en l'oposició, es dirigiran a l'alcalde president de l'Ajuntament presentant-se en el Registre General o en la forma prevista en l'article 38.4 de la Llei 30/92, de Règim Jurídic de les Administracions Públiques i del Procediment Administratiu Comú. El termini de presentació d'instàncies és de 20 dies hàbils, a partir del següent de la publicació de l'extracte d'esta convocatòria en el Boletín Oficial del Estado. En les instàncies els aspirants hauran de manifestar que reuneixen tots i cadascú dels requisits exigits.
  
A les instàncies s'acompanyarà:
  
a) Justificant d'haver ingressat en la Caixa Municipal els drets d'examen, que es fixen en 18,03€. Estos drets d'examen sols seran tornats als que no siguen admesos al procediment selectiu, per falta d'algú dels requisits exigits per a prendre part en el mateix.
  
4ª. Admissió d'aspirants
  
Per a ser admesos a les proves selectives, bastarà que els aspirants manifesten en la instància que reuneixen totes i cadascuna de les condicions exigides en estes bases, referides a la data de finalització del termini de presentació, que hagen abonat els drets d'examen.
  
Expirat el termini de presentació d'instàncies, per mitjà de resolució de l'Alcaldia, s'aprovarà la llista d'aspirants admesos i exclosos, que es farà pública en el Butlletí Oficial de la Província, Diari Oficial de la Generalitat Valenciana i en el Tauler d'anuncis de l'Ajuntament, concedint-se un termini de deu dies a efectes d'esmena d'errors.
  
Transcorregut el dit termini, sense que es formule reclamació, s'entendran definitives dites llistes, resolent-se per l'Alcaldia les reclamacions presentades.
  
En la resolució per la qual s'aproven les llistes, es determinarà el lloc, data i hora de realització de la fase de concurs, així com del primer exercici de l'oposició.
  
5ª. Tribunal qualificador
  
1. El Tribunal qualificador estarà integrat pels següents membres, tots ells amb veu i vot:
  
President: l'alcalde-president de l'Ajuntament o regidor que delegue.
  
Vocals:
  
- Un representant designat per la Direcció General de la Generalitat Valenciana competent en matèria de Policia Local.
  
- Un representant designat per la Direcció General de la Generalitat Valenciana competent en matèria d'Administració Local.
  
- El cap del Cos de la Policia Local de la Corporació convocant.
  
- Dos representants dels treballadors designats pels Delegats de Personal de l'Ajuntament d'Albaida.
  
Secretari: el de la Corporació o funcionari que delegue, qui actuarà a més com a vocal.
  
2. La composició del Tribunal inclourà la dels respectius suplents.
  
3. Podran nomenar-se assessors del Tribunal per a les proves psicotècniques, mèdiques i d'aptitud física. El seu nomenament haurà de fer-se públic junt amb el del Tribunal.
  
4. La Corporació sol·licitarà dels Òrgans corresponents, la designació dels respectius representants, que haurà d'efectuar-se en el termini dels 20 dies següents al de la recepció de la sol·licitud.
  
5. Els vocals del Tribunal posseiran igual o superior titulació acadèmica que l'exigida per als llocs de treball oferits.
  
6. El Tribunal no podrà constituir-se ni actuar sense l'assistència de la mitat més un dels seus membres, titulars o suplents.
  
7. Els membres del Tribunal podran abstindre's o ser recusats, quan concórreguen les causes previstes legalment per a això.
  
8. A tots els efectes, el tribunal tindrà la categoria segona, tant de respecte de les assistències dels membres del tribunal com dels seus assessors i col·laboradors.
  
6ª. Començament i desenrotllament de l'oposició.
  
L'orde d'actuació dels aspirants que hagen de realitzar els corresponents exercicis que no puguen realitzar-se conjuntament, es determinarà per mitjà de sorteig previ.
  
Els aspirants seran convocats en crida única, excepte casos de força major, degudament justificats i apreciats lliurement pel Tribunal. La no presentació d'un aspirant en el moment de ser cridat a qualsevol de les proves obligatòries, determinarà automàticament el decaïment del seu dret a participar en el procés selectiu, per la qual cosa quedarà exclòs del mateix.
  
El Tribunal podrà requerir als aspirants, en qualsevol moment, perquè acrediten la seua identitat, al fi de la qual hauran d'anar proveïts del DNI.
  
Una vegada començades les proves no serà precisa la publicació dels successius anuncis de celebració dels restants exercicis en el Butlletí Oficial de la Província i Diari Oficial de la Generalitat Valenciana, bastant la seua publicació en els taulers d'anuncis del Servici de Personal de l'Ajuntament, amb 12 hores d'antelació del començament de les mateixes, si es tracta del mateix exercici, o de 72, si es tracta d'un nou exercici.
  
7ª. Procediment de selecció: oposició lliure.
  
Prèviament a l'inici de les proves els aspirants aportaran un certificat mèdic oficial en què es faça constar expressament la seua capacitat per a concórrer a les proves físiques exigides per a l'accés a la categoria que es tracte, així com que no es troben impedits o incapacitats per a l'accés a la funció pública.
  
L'oposició consistirà a realitzar els exercicis que seguidament s'establixen en la convocatòria, d'acord amb els criteris mínims que es determinen.
  
A) Proves selectives
  
L'oposició per a la provisió de la plaça vacant descrita a la base 1ª constarà de les següents proves, de conformitat amb l'article 6 del Decret 88/2001, de 24 d'abril, del Govern Valencià:
  
1. Primer exercici - Obligatori i Eliminatori.
  
Mesurament d'estatura.
  
2. Prova psicotècnica (obligatòria i eliminatòria).
  
Consistirà a superar els exercicis o proves psicotècniques aptitudinals i de personalitat que es determinen en l'Annex I de les Bases. La superació de dites proves en els municipis de la Comunitat Valenciana, expressament homologades per l'Institut Valencià de Seguretat Pública, tindrà una validesa d'un any des de la seua realització, i eximirà durant este període a l'aspirant de tornar a realitzar-les.
  
3. Proves d'aptitud física (Obligatòries i eliminatòries).
  
Consistiran a superar proves d'aptitud física que pose de manifest la capacitat per a l'acompliment del lloc de treball i el contingut i marques mínimes de la qual seran les següents:
  
3.1. Proves físiques. Torn lliure.
  
- Enfila de corda amb presa de peus: homes, 4 metres; dones, 3 metres.
  
- Salt de longitud amb carrera: homes, 4 metres; dones, 3'80 metres.
  
- Salt d'altura: homes: 1,10 metres; dones, 1 metre.
  
- Cursa de velocitat de 60 metres: homes, 10 segons; dones, 12 segons.
  
- Cursa de resistència de 1000 metres: homes, 4 minuts; dones, 4 minuts 10 segons.
  
La qualificació d'este exercici serà d'apte o no apte, havent de superar com a mínim quatre de les proves per a ser qualificat com apte.
  
3.2. Valoració de les proves d'aptitud física. La valoració de les proves d'aptitud física en les proves de bot es realitzarà mesurant la distància efectiva.
  
4. Quart Exercici: Obligatori i Eliminatori (Qüestionari)
  
Consistirà a contestar correctament per escrit, un qüestionari d'un mínim de 50 preguntes i màxim de 75 preguntes, amb quatre respostes alternatives una d'elles certa, en un temps màxim d'1 hora i 30 minuts, sobre els temes relacionats en els grups I a IV, estos dos inclusivament, del temari que s'indica per a cada categoria. Per a la correcció d'esta prova es tindran en compte, en tot cas, les respostes errònies.
  
La qualificació d'este exercici serà de 0 a 10 punts, havent d'obtindre's una qualificació de 5 punts per a superar el mateix.
  
5. Cinquè exercici. Coneixements de valencià.
  
Realització d'un exercici consistent a traduir del valencià al castellà i viceversa, un text proposat pel tribunal, en un temps a determinar.
  
Este exercici es qualificarà de 0 a 4 punts i no serà eliminatori.
  
6. Sisè exercici: Reconeixement mèdic (Obligatori i eliminatori).
  
Consistirà a superar un reconeixement mèdic, d'acord amb el quadre d'exclusions mèdiques que es determine reglamentàriament. La superació d'esta prova, homologada expressament per l'IVASP, tindrà una validesa d'un any des de la seua realització, quedant exempts de realitzar-la aquells que, en el dit període, l'hagen superat, sempre que no es produïsquen malalties o malalties que, a juí del Tribunal mèdic, justifiquen el tornar-les a passar.
  
7. Setè exercici: Desenrotllament del temari. (Obligatori i eliminatori).
  
Consistent a desenrotllar per escrit durant un temps màxim d'una hora i trenta minuts i mínim d'una hora, dos temes elegits per l'aspirant de quatre extrets per sorteig, una bola-tema per cadascun dels grups, primer al quart, estos dos inclusivament, que componen el temari. Els dits temes seran llegits en sessió pública davant el Tribunal, que podrà formular les preguntes o aclariments que sobre els mateixos jutge oportunes. Es valorarà la claredat d'idees i el coneixement sobre els temes exposats.
  
La qualificació d'este exercici serà de 0 a 10 punts, i per a superar l'exercici s'haurà d'obtindre un mínim de 5 punts.
  
8. Vuité exercici: Temes locals (Obligatori i eliminatori).
  
Consistirà en l'exposició per escrit d'un tema de què componen el grup quint en un temps màxim d'1 hora i mínim de 45 minuts, valorant-se els coneixements exposats, la claredat en l'exposició, neteja, redacció i ortografia, que, en tot cas, seran llegits per l'aspirant en sessió pública davant el Tribunal. L'exposició escrita del tema podrà substituir-se per la realització d'una prova de preguntes amb respostes alternatives.
  
La qualificació d'este exercici serà de 0 a 5 punts.
  
9. Entrevista personal.
  
Es realitzarà davant el tribunal qualificador i es valorarà fins a un màxim de 5 punts amb el següent contingut: coneixements del terme municipal, guia de carrers, servicis, institucions, organització i administració municipal i altres de particular interés per a la població local de l'Ajuntament.
  
Únicament seran citats per a celebrar l'entrevista per mitjà de la convocatòria corresponent i amb la menció expressa de les puntuacions aconseguides dels darrers exercicis aquells aspirants que hagen superat la totalitat dels exercicis.
  
La valoració dels exercicis de desenrotllament del temari s'efectuarà per mitjà de l'obtenció de la mitjana aritmètica de cada u dels membres del Tribunal de selecció, havent de rebutjar-se a estos efectes totes les puntuacions màximes i mínimes quan hi haja una diferència de 4 punts o més, servint, si és procedent, com a punt de referència la puntuació màxima obtinguda. La Dita diferència serà de 2 punts quan es tracte de valorar els temes locals.
  
8ª . Relació d'aprovats i creació de borsa de treball
  
Acabada la qualificació dels aspirants, el Tribunal publicarà la relació d'aprovats per ordre de puntuació, no podent sobrepassar estos el nombre de places convocades.
  
Els aspirants que hagen superat almenys els quatre primers exercicis passaran a formar part d'una borsa de treball destinada a cobrir de manera interina les vacants que es produïsquen. Als efectes de la borsa els aspirants s'ordenaren segons el nombre d'exercicis superats i la puntuació total obtinguda.
  
Quan algun o alguns dels aspirants aprovats renunciaren a continuar el procés de selecció o siguen exclosos del mateix per mancar d'algun dels requisits exigits, no presentar la documentació, o per falsedat d'esta, o per no superar el Curs selectiu, s'anul·laran les actuacions respecte d'estos i el Tribunal podrà proposar la inclusió en la llista d'aprovats, el mateix nombre que el d'exclosos per les anteriors causes, sempre que hagen superat les proves selectives i pel mateix orde que resulte d'aquelles, els que s'incorporaran a la realització del Curs selectiu en les mateixes condicions que els anteriors, sense perjuí de la responsabilitat que, si és procedent, pogueren haver incorregut.
  
9ª. Curs selectiu.
  
El tribunal formularà proposta al president de la Corporació de l'aspirant que, havent superat la fase de concurs-oposició, prèvia la presentació de la documentació exigida en estes bases, hagen de superar en l'Institut Valencià de Seguretat Pública un curs de caràcter selectiu, de contingut teoricopràctic, el Curs selectiu constarà de dos fases: una, de formació i selecció en l'Institut Valencià de Seguretat Pública, amb una duració de 700 hores lectives i una altra, de pràctiques, que es realitzaran en el municipi que es determine en les bases, amb una duració de dos mesos.
  
L'aspirant proposat s'incorporarà a l'IVASP per a realitzar el primer curs que es convoque. La qualificació del mateix correspondrà a l'IVASP.
  
Aquells aspirants que hagueren realitzat amb anterioritat el curs selectiu per a l'accés a la mateixa escala de la Policia Local en els municipis de la Comunitat Valenciana, quedaran exempts de realitzar-lo, si no hagueren transcorregut més de quatre anys des de la data de realització i superació del mateix i no s'haguera alterat substancialment el seu contingut.
  
Superat el curs teoricopràctic, l'Institut Valencià de Seguretat Pública, formularà proposta de nomenament, si és procedent, a l'Alcaldia, amb indicació de la puntuació o qualificacions obtingudes, als efectes del seu nomenament.
  
La qualificació del Curs, tant del període teoricopràctic com de les pràctiques correspondrà a l'Institut Valencià de Seguretat Pública, i la seua valoració es realitzarà amb base a criteris objectius que tindran en compte, entre altres, els següents extrems: assimilació dels coneixements impartits, responsabilitat, dedicació, actituds enfront del professorat i resta d'alumnes i quants aspectes de l'actuació de l'aspirant siguen necessaris per a valorar la seua capacitat per a una adequada prestació de les funcions atribuïdes al lloc.
  
En el supòsit que l'aspirant no supere el Curs selectiu, l'IVASP, comunicarà esta circumstància a l'Alcaldia, podent l'aspirant incorporar-se al curs immediatament posterior. De no superar este curs quedarà decaigut en el seu dret a participar en el procés selectiu instat, que s'entendrà acabat als efectes de poder convocar de nou la plaça no coberta.
  
Per a la realització del curs teoricopràctic l'aspirant serà nomenat funcionari en pràctiques de la respectiva Corporació Local, amb els drets inherents a tal situació i percebrà a càrrec de l'Ajuntament les retribucions íntegres del lloc a què aspira.
  
10ª. Presentació de documents.
  
L'aspirant proposat pel Tribunal haurà de presentar davant l'Ajuntament, en el termini màxim de 20 dies hàbils des que es faça pública la relació d'aprovats, els documents acreditatius de les condicions de capacitat i requisits exigits en estes bases, i que no hagueren sigut aportats amb anterioritat. L'aspirant que tinga la condició de funcionari de carrera quedarà exempt de justificar documentalment les condicions generals que ja consten acreditades per a obtindre el seu anterior nomenament. En tot cas, haurà de presentar original o còpia compulsada, del seu nomenament com a funcionari de carrera i títol acadèmic exigit. Si dins del termini indicat, i excepte cas de força major, no presentara l'anterior documentació, no podrà ser nomenat funcionari, i s'invalidarà l'actuació respecte del mateix, i la nul·litat subsegüent dels actes del Tribunal respecte a este, sense perjuí de la responsabilitat en què pogueren haver incorregut, si és procedent. En el cas que l'aspirant siga exclòs per no presentar la documentació requerida, o per falsedat d'esta, el Tribunal podrà proposar la inclusió en la llista d'aprovats, del mateix nombre que d'exclosos per anteriors causes, sempre que hagen superat les proves selectives.
  
11ª. Nomenament.
  
Superades les proves de selecció, i el curs selectiu que constarà de dos fases: una, de formació i selecció i una altra de pràctiques, prèvia la presentació de la documentació exigida, l'aspirant serà nomenat funcionari de carrera, i haurà de prendre possessió en el càrrec en el termini màxim de 30 dies a comptar de l'endemà d'aquell en què els siga notificat el nomenament.
  
Els nomenaments hauran d'efectuar-se en el termini màxim de quinze dies, comptadors des de la comunicació de l'Institut Valencià de Seguretat Pública.
  
12ª. Incidències
  
El Tribunal podrà resoldre els dubtes que es presenten, interpretar estes bases i prendre els acords necessaris per al bon orde del procés selectiu. En allò no previst en les presents bases, serà d'aplicació la Llei de la Generalitat Valenciana 6/1999, de 19 d'abril, de Policies Locals i de Coordinació de les Policies Locals de la Comunitat Valenciana; Decret 88/2001, de 24 d'abril, del Govern Valencià, pel qual s'establixen les bases i criteris generals uniformes per a la selecció, promoció i mobilitat de totes les escales i categories de les policies locals i auxiliars de policia local de la Comunitat Valenciana (DOGV núm. 3.988, de 27 d'abril del 2001), i Ordenes d'1 de juny del 2001 (DOGV núm. 4.049, de 24 de juliol del 2001), 5 de desembre de 1994, 22 de desembre de 1997 i 20 de gener de 1998; Llei 7/1985, de 2 d'abril, de Bases de Règim Local; Reial Decret Legislatiu 781/1986, de 18 d'abril; Reial Decret 896/1991, de 7 de juny; i Reial Decret 2617/1985, de 9 de desembre.
  
13ª. Recursos
  
Contra les presents bases i tots els actes administratius definitius se'n deriven podran interposar els interessats els oportuns recursos, en els casos i en la forma establida en la Llei de Règim Jurídic de les Administracions Públiques i del Procediment Administratiu Comú.
  
14ª. Publicació
  
Les presents bases de la convocatòria per a la provisió de llocs vacants, es publicaran en el Butlletí Oficial de la Província de València, Diari Oficial de la Generalitat Valenciana, i el seu extracte en el Boletín Oficial del Estado, comunicant-se el seu text íntegre a l'Institut Valencià de Seguretat Pública de la Generalitat Valenciana, en els termes establits en la legislació de règim local i de Coordinació de Policia Locals de la Comunitat Valenciana.
  
15ª. Legislació aplicable
  
Llei de la Generalitat Valenciana 6/1999, de 19 d'abril, de Policies Locals i de Coordinació de Policies Locals de la Comunitat Valenciana; Decret 88/2001, de 24 d'abril, del Govern Valencià, pel qual s'establixen les bases i criteris generals uniformes per a la selecció, promoció i mobilitat de totes les escales i categories de les policies locals i auxiliars de policia local de la Comunitat Valenciana (DOGV núm. 3.988, de 27 d'abril del 2001); Llei 7/85, de 2 d'abril, Reguladora de les Bases de Règim Local; Reial Decret Legislatiu 781/1986, de 18 d'abril, X.Y.I.J.; Reial Decret 896/1991, de 7 de juny; Reial Decret 2617/1985, de 9 de desembre; i la resta de normes d'aplicació.
  
De forma supletòria serà d'aplicació el que preveu el Reial Decret 364/1995, de 10 de març, pel qual s'aprova el Reglament General d'Ingrés del Personal al servici de l'administració general de l'Estat i Provisió de Llocs de Treball i Promoció Professional dels Funcionaris Civils de l'administració general de l'Estat, d'aplicació supletòria en l'administració Local;
  
ANNEX I
  
Proves psicotècniques
  
El contingut de les proves psicotècniques s'ajustarà al barem que s'indica, en atenció als factors a mesurar en el procés de selecció, d'acord amb el que disposa l'Orde de 5 de desembre de 1994.
  
1. Aptituds mentals
  
Raonament verbal: Com el seu nom indica, constituïx una mesura de l'aptitud per a comprendre conceptes, expressats a través de la paraula. Aprecia més la capacitat per a abstraure, generalitzar i pensar de mode constructiu. Constituïx un valuós índex del nivell ocupacional que un subjecte pot aspirar, ja que en moltes tasques, hi ha relació positiva entre el nivell de responsabilitat que tenen assignat i el grau de profunditat amb què han de ser compreses les idees expressades verbalment.
  
Raonament abstracte: Intenta apreciar l'agilitat mental amb formes no verbals, ja que l'habilitat per a raonar amb paraules no és idèntica a l'habilitat per a raonar amb figures, el test raonament abstracte no substituïx adequadament al raonament verbal, però pot servir com a element de confrontació.
  
Rapidesa i precisió perceptiva: És una anàlisi ràpida de situacions complexes, ideat per a mesurar la rapidesa de respostes en tasques de tipus perceptiu.
  
Atenció i resistència a la fatiga: és una prova que exigix una gran concentració i resistència a la monotonia. En conseqüència este instrument pot apreciar l'aptitud o capacitat per a concentrar-se en tasques la principal característica del qual és la rapidesa perceptiva, junt amb l'atenció continuada.
  
Agilitat mental: Capacitat per a comprendre situacions, les relacions que existixen entre elles, poder captar les estructures de dites relacions i tindre un mètode sistemàtic de raonament.
  
Memòria visual: Capacitat per a recordar situacions a través del sentit de la vista.
  
2. Personalitat.
  
Sentit de la disciplina i de l'autoritat: conformitat davant de les normes i demandes dels seus superiors. Persona que sol ser sòbria i digna de confiança, així com dominada pel sentit del deure; perseverant, responsable i organitzada.
  
Sentit de la iniciativa: persona no inhibida, disposada a intentar noves coses, pot suportar sense fatiga les vicissituds del tracte amb la gent i les situacions emocionals aclaparadores.
  
Seguretat en si mateix. Fermesa personal: Capacitat pràctica i realista. La confiança en si mateix i la seua capacitat per a tractar amb coses és madura i poc ansiosa; és flexible i segura.
  
Desenrotllament de conductes cooperatives. Capacitat d'integració en el grup. Grau en què les persones s'ajuden entre si i es mostren amables i cooperatives amb els companys. Persona adaptable, animosa, interessada pels altres. Bona col·laboradora amb el treball del grup.
  
Autocontrol dels impulsos i emocions: persona amb molt de control de les seues emocions i de la seua conducta en general. Acurada i oberta al social. Evidencia el que comunament es coneix com respecte a si mateix, té en compte la reputació social.
  
Serenitat: persona assossegada, relaxada i tranquil·la.
  
Capacitat empática i de maneig de la relació interpersonal: persona socialment desimbolta, no inhibida, amb bona capacitat per a aconseguir i mantindre contactes personals.
  
Neutralitat efectiva en l'exercici professional: persona responsable i organitzada, les seues metes es troben dins de la normativa social. Fa el que socialment és correcte, seguint estrictament les normes; fent el que és acceptat i idoni.
  
Capacitat d'automotivació: capacitat de sentir-se satisfet pel que fa a la seua ocupació. Grau en què una persona es preocupa per la seua activitat i s'hi lliura
  
3. Característiques del test aptitudinal. Puntuacions decils.
  
Torn lliure agents
  
- Raonament verbal ........................ 4
  
- Raonament abstracte ................... 3,5
  
- Rapidesa i precisió perceptiva........ 4
  
- Atenció i resistència a la fatiga ...... 4
  
- Agilitat mental.............................. 3,5
  
- Memòria visual.............................. 4
  
4. Característiques de la valoració actitudinal.
  
Per a l'avaluació de les proves actitudinals són factors preferents a tindre en compte, d'acord amb l'orde d'importància que a continuació s'expressa, els següents:
  
1. Autocontrol.
  
2. Serenitat.
  
3. Capacitat empàtica i maneig de les relacions interpersonals.
  
4. Sentit de la disciplina i de l'autoritat.
  
5. Desenrotllament de conductes corporatives i capacitat d'integració.
  
6. Seguretat i fermesa personal.
  
7. Sentit de la iniciativa.
  
8. Neutralitat professional.
  
9. Qualsevol altres d'anàloga significació als anteriorment referenciats.
  
A més, haurà de realitzar-se una anàlisi global de l'estructura de la personalitat, i en cas de no ajustar-se al perfir establit, si el tècnic i Tribunal ho consideren oportú abans de l'eliminació de l'opositor, dites proves hauran de contrastar-se per mitjà d'entrevista a càrrec del tècnic.
  
La qualificació dels exercicis psicotècnics serà d'Apte o No Apte, havent de superar com a mínim l'aspirant, en el cas dels factors aptitudinales 4 dels 6 factors a mesurar, havent de superar en tots els casos el factor d'agilitat mental.
  
ANNEX II
  
Reconeixement mèdic
  
El contingut de la prova de reconeixement mèdic, d'acord amb el que establix l'Orde de 22 de desembre de 1997, és el següent:
  
A). Quadre d'exclusions mèdiques d'aplicació als processos de selecció de Policies Locals de la Comunitat Valenciana per torn lliure, Escala Bàsica, categoria d'agent.
  
1. Obesitat o primor superior al 25% del pes ideal, calculat segons la fórmula PI=0,75 (talla en cm. 150) + 50, en aquells aspirants amb complexió atlètica s'acceptarà un 40% d'excés de la solució resultant d'aplicar la fórmula anterior.
  
2. Ull i visió:
  
2.1. Agudesa visual sense correcció inferior als dos terços de la visió normal en estos dos ulls.
  
2.2. Despreniment de retina.
  
2.3. Estrabisme.
  
2.4. Hemianòpsies.
  
2.5. Discromatòpsies.
  
2.6. Qualsevol altre procés patològic que, a juí del Tribunal Mèdic, dificulte de manera important l'agudesa visual.
  
3. Oïda i audició.
  
3.1. Agudesa auditiva que supose una pèrdua entre 1.000 i 3.000 Hz a 35 decibels o de 4.000 Hz a 45 decibels.
  
4. Aparell locomotor.
  
Alteracions de l'aparell locomotor que limiten o dificulten el desenrotllament del seu treball, o que puguen agreujar-se, a juí del Tribunal Mèdic, amb l'acompliment, del lloc de treball (patologia òssia d'extremitats, retraccions o limitacions funcionals de causa muscular o particular, defecte de columna vertebral i altres processos ossis, musculars i articulares).
  
5. Aparell digestiu.
  
Qualsevol procés digestiu que, a juí del Tribunal Mèdic, dificulte l'acompliment del lloc de treball.
  
6. Aparell Cardiovascular.
  
Hipertensió arterial de qualsevol causa, no havent de sobrepassar les xifres en repòs els 160 mn/hg en pressió sistólica i els 90 mn/hg en pressió diastòlica; varius o insuficiència venosa perifèrica, així com, qualsevol altra patologia o lesió vascular que, al juí del Tribunal Mèdic, puga limitar l'acompliment del lloc de treball.
  
A juí del Tribunal es podrà repetir la prova quan concórreguen circumstàncies que així ho aconsellen.
  
7. Aparell respiratori.
  
L'asma bronquial, la broncopatia obstructiva, el pneumotòrax espontani (en més d'una ocasió) la tuberculosi pulmonar activa i altres processos de l'aparell respiratori, que dificulten el desenrotllament del seu treball.
  
8. Sistema nerviós.
  
Epilèpsia, depressió, psicosi, tremolor de qualsevol causa, alcoholisme, toxicomania i altres processos patològics que dificulten el desenrotllament de la seua funció.
  
9. Pell i faneres
  
Cicatrius que produïsquen limitació funcional i altres processos que dificulten o limiten el desenrotllament de la seua funció.
  
10. Altres processos patològics
  
Diabetis, malalties transmissibles en activitat, malalties immunològiques sistèmiques, intoxicacions cròniques, hemopaties greus i qualsevol altre procés que, a juí del Tribunal Mèdic, limite o incapacite per al desenrotllament del seu treball.
  
ANNEX III
  
Temari
  
A) Temari. Categoria d'agent de Policia.
  
Grup I
  
Dret Constitucional i Administratiu
  
Tema 1. La Constitució espanyola de 1978. Estructura, contingut i principis bàsics. Reforma de la Constitució.
  
Tema 2. Organització Política de l'Estat Espanyol. Classe i forma d'Estat. Organització Territorial de l'Estat. La Corona: funcions constitucionals del Rei. Successió i Regència. El Referendament.
  
Tema 3. Les Corts Generals: les Cambres. Composició, atribucions i funcionament. La Funció Legislativa. El Poder Executiu: El Govern. Relacions entre el Govern i les Corts Generals. El Poder Judicial. Estructura, organització i funcionament dels Tribunals en el sistema Espanyol.
  
Tema 4. L'organització territorial espanyola. Les Comunitats Autònomes. Els Estatuts d'Autonomia, Òrgans i Competències. Les Administracions Públiques: Estatal, Autonòmica i Local.
  
Tema 5. Drets i deures Fonamentals de la Persona en la Constitució: la seua defensa i garantia. El Tribunal Constitucional i el Defensor del Poble. La suspensió dels drets i llibertats.
  
Tema 6. L'Estatut d'Autonomia de la Comunitat Valenciana. La Generalitat Valenciana. Les Corts. El Govern o Consell. Les Competències. Administració de Justícia.
  
Tema 7. L'Administració Pública. La Hisenda Pública i l'administració Tributària. El ciutadà i l'administració.
  
Tema 8. El Dret Administratiu. Fonts. Normes no parlamentàries amb rang de Llei. El Reglament.
  
Tema 9. El procediment administratiu. Marc jurídic. Fases del Procediment. L'audiència de l'interessat. Notificacions. El Procediment sancionador administratiu. La revisió administrativa de l'acte administratiu. Procediments i límits de la revisió. Recursos administratius. El recurs contenciós administratiu.
  
Tema 10. La Unió Europea: Institucions. L'ordenament jurídic de la Comunitat Europea. La recepció, aplicació i control del Dret comunitari a Espanya.
  
Grup II
  
Règim Local i Policia.
  
Tema 11. El Municipi: òrgans unipersonals de govern. L'Alcalde. Els Tinents d'Alcalde. Els Regidors.
  
Tema 12. Òrgans col·legiats de govern. L'Ajuntament Ple. La Comissió de Govern. Òrgans consultius i participatius: les Comissions Informatives. Les Juntes de Districte.
  
Tema 13. La Funció Pública en general i els funcionaris de les entitats locals. Organització de la funció pública local. El personal al servici de les Administracions Locals: concepte i classes. Drets i Deures de les Policies Locals. Adquisició i perduda de la condició de funcionari.
  
Tema 14. Responsabilitat dels Funcionaris públics. Reglament de Règim Disciplinari. Incoació i tramitació d'expedients.
  
Tema 15. Obligacions i competències dels Ajuntaments. Les Ordenances Municipals: concepte i classes. Infraccions. Potestat sancionadora. Els Bans d'Alcaldia.
  
Tema 16. La seguretat ciutadana. Autoritats competents. Funcions de la Policia Local segons la Llei Orgànica de Forces i Cossos de Seguretat. Actuacions de la Policia Local en col·laboració amb la resta de les Forces i Cossos. Policia Governativa i Judicial.
  
Tema 17. La Policia Local. Ordenament legislatiu de la Policia Local. Missions i objectius. Disposicions estatutàries comuns. Estructura orgànica i funcional.
  
Tema 18. El binomi Policia Local-Ciutadà. Principis bàsics i normes d'actuació. Suports Ètics. Règim disciplinari dels funcionaris de Policia Local.
  
Tema 19. La legislació sobre Policies Locals i de Coordinació de Policia Local de la Comunitat Valenciana. La coordinació de les Policies Locals. Estructura i organització de les Policies Locals de la Comunitat Valenciana. Règim estatutari.
  
Tema 20. L'Institut Valencià de Seguretat Pública. Regulació Legal. Fins i funcions. La formació de les Policies Locals de la Comunitat Valenciana. El Registre de Policies Locals. Sistema retributiu de les Policies Locals de la Comunitat Valenciana. Premis i distincions.
  
Grup III
  
Dret Penal, Policia Administrativa y Sociologia
  
Tema 21. El Codi Penal. Concepte d'infracció penal: delicte i falta. Les persones responsables criminalment dels delictes i les faltes.
  
Tema 22. L'homicidi i les seues formes. Avortament. Lesions. Lesions al fetus. Delictes contra la llibertat: detencions il·legals i segrestos; amenaces; coaccions. Les tortures i altres delictes contra la integritat moral.
  
Tema 23. Delictes contra la llibertat sexual: agressions i abusos sexuals; l'assetjament sexual; exhibicionisme i provocació sexual; delictes relatius a la prostitució. Infraccions a les disposicions de trànsit i seguretat constitutives de delicte.
  
Tema 24. Delictes contra el patrimoni i l'orde socioeconòmic: afanades, robatoris, extorsió, robatori i furt de vehicles.
  
Tema 25. Delictes contra l'administració pública: prevaricació i altres comportaments injustos; abandó de destí i l'omissió del deure perseguir delictes; desobediència i denegació d'auxili; infidelitat en la custòdia de documents i de la violació de secrets. Suborn, trànsit d'influències, malversació, fraus i exaccions il·legals, negociacions i activitats prohibides als funcionaris públics.
  
Tema 26. Llei Orgànica Reguladora del Procediment d'Habeas Corpus. De la denúncia i la querella. De l'exercici del dret de defensa. L'assistència d'advocat. El tractament de presos i detinguts. L'entrada i escorcoll en lloc tancat.
  
Tema 27. La Policia Judicial. De la comprovació del delicte i esbrinament del delinqüent. Funcions de la Policia Local com a Policia Judicial. L'atestat policial.
  
Tema 28. Policia Administrativa. Protecció Civil. Medi ambient. Urbanisme. Patrimoni històric artístic. Ocupació de les vies públiques. Escolarització. Espectacles i establiments públics. Venda ambulant.
  
Tema 29. Els grups socials. Formació dels grups socials. Les masses i la seua tipologia. El procés de socialització.
  
Tema 30. La delinqüència. Models explicatius i factors. Els comportaments col·lectius. Comportament en desastres, Efectes i conseqüències dels desastres. Reacció davant de situació de desastres.
  
Grup IV
  
Policia de trànsit i circulació.
  
Tema 31. El Trànsit i la Seguretat Vial: Concepte i objectius. L'home com a element de seguretat vial. Els conductors. Els vianants. El vehicle. Les vies.
  
Tema 32. La normativa sobre trànsit circulació de vehicles a motor i seguretat vial: La Llei de Bases i el seu Text articulat. Tipificació de les principals infraccions. Infraccions de trànsit que constituïxen delicte. El Codi de circulació i els seus preceptes encara vigents.
  
Tema 33. El Reglament General de Circulació. Estructura. Principals normes de circulació.
  
Tema 34. El Reglament General de Conductors. Normes generals Classes dels permisos de conduir i els seus requisits. Validesa. Equivalències.
  
Tema 35. Reglament General de Vehicles. Normes Generals. Categories. Les seues condicions tècniques. La inspecció tècnica de Vehicles. Assegurança Obligatori de responsabilitat civil. Infraccions i diligències policials.
  
Tema 36. Reglament del procediment Sancionador en matèria de trànsit. Fases del procediment i contingut. Mesures cautelars: immobilització de vehicles. Retirada de vehicles de la via.
  
Tema 37. El Transport. Classes de Transport. Servici públic de viatgers i servici públic de mercaderies o Mixt. El servici privat. Transport escolar i de menors. Transport de Mercaderies perilloses.
  
Tema 38. Alcoholèmia. Legislació aplicable. Taxes d'alcoholèmia. Normes d'aplicació per a les proves reglamentàries. Infraccions i diligències policials.
  
Tema 39. Els Accidents de trànsit: Concepte i consideracions prèvies. Les seues causes, classes i fases. Actuacions de la Policia Local en accidents de trànsit: d'urgència i tecnicoadministratives.
  
Tema 40. Òrgans competents en matèria de trànsit i seguretat vial. El Consell Superior de Trànsit. Especial consideració de les competències municipals.
  
Grup V
  
Temes Locals
  
Tema 41. El municipi d'Albaida, història i cultura. Recursos econòmics i turístics: principals indústries i localització de polígons industrials, atractius turístics de la ciutat, monuments històrics i museus. La Vall d'Albaida. Festes locals i principals esdeveniments culturals, esportius i d'oci que se celebren anualment.
  
Tema 42. Llistat de carrers, avingudes, places i parcs públics. Localització de centres públics, principals serveis públics, infraestructures culturals i d'oci i xarxes de comunicació terrestre al municipi. El terme municipal d'Albaida.
  
Tema 43. Associacionisme local. Tipologia i principals associacions del municipi. El voluntariat local.
  
2) Bases que han regir la convocatòria de concurs-oposició, torn de promoció interna, per a la provisió en propietat d'una plaça d'oficial de la policia local, escala bàsica, vacant en la plantilla de funcionaris de carrera de l'Ajuntament d'Albaida, pertanyent a l'oferta d'ocupació pública de 2004.
  
1ª. Objecte de la convocatòria
  
És objecte de la present convocatòria la provisió en propietat d'una plaça d'Oficial, del Cos de Policia Local, de l'escala d'administració especial, subescala de serveis especials, classe policia local, categoria Oficial, vacant en la plantilla de funcionaris de carrera d'este ajuntament, a cobrir pel torn de promoció interna, per mitjà del sistema selectiu de concurs-oposició. L'esmentada plaça està dotada amb les retribucions bàsiques corresponents al grup C, nivell de complement de destinació 19 i complement específic en la quantia de 5.888,34 euros anuals, i demés retribucions que li corresponguen d'acord amb la legislació vigent i els acords municipals que puguen adoptar-se, en el seu cas.
  
2ª. Condicions dels aspirants
  
Per a prendre part en el concurs-oposició els aspirants hauran de reunir de reunir els següents requisits, referits al dia en què finalitze el termini d'admissió de sol·licituds:
  
a) Tenir la condició de funcionari de carrera, integrat en la subescala de serveis especials, escala bàsica, categoria agent de policia de l'Ajuntament d'Albaida i trobar-se en situació de serveis actiu.
  
b) Haver estat, al menys, dos anys com a funcionari de carrera en la categoria d'agent de Policia de l'ajuntament d'Albaida.
  
c) No patir malaltia ni estar afectat per cap limitació física o psíquica que impedisca el normal exercici de les funcions pròpies de l'escala i categoria a la qual aspira.
  
d) No trobar-se suspès ni inhabilitat per a l'exercici de funcions públiques.
  
e) Estar en possessió dels permisos que habiliten per a la conducció de les classes B en condicions per a accedir al permís BTP i A, que permeta la conducció de motocicletes amb unes característiques de potència que no sobrepassen els 25 Kw. O una relació potencia/pes no superior a 0,16 Kw/Kg.
  
f) Estar en possessió del títol de Batxiller Superior, Formació Professional de 2n. Grau o equivalent, o complides les condicions per a obtenir-lo en la data que finalitze el termini de presentació d'instàncies. L'equivalència haurà de ser reconeguda per l'administració competent i degudament acreditada en este sentit pels aspirants.
  
3ª. Presentació d'instàncies i documentació annexa.
  
Les instàncies sol·licitant prendre part en el concurs-oposició, es dirigiran a l'alcalde president de la Corporació presentant-se directament en el Registre General o en la forma prevista en l'article 38.4 de la Llei 30/92, de Règim Jurídic de les Administracions Públiques i del Procediment Administratiu Comú. El termini de presentació d'instàncies és de 20 dies hàbils, a partir del següent al de la publicació de l'extracte d'esta convocatòria en el Butlletí Oficial de l'Estat. Si l'últim dia del termini esmentat coincidira amb diumenge, el termini quedarà prorrogat fins al següent dia hàbil. En les instàncies els aspirants hauran de manifestar que reuneixen tots i cadascú dels requisits exigits, i detallar les condicions personals i professionals que consideren d'interès per a la valoració pel tribunal en la fase de concurs. Així mateix, hauran de comprometre's a prestar el preceptiu jurament o promesa.
  
A les instàncies s'acompanyarà:
  
a) Justificant d'haver ingressat en la Caixa Municipal els drets d'examen, que es fixen en 18,03 €. Estos drets d'examen sols seran tornats als que no siguen admesos al procediment selectiu, per falta d'algú dels requisits exigits per a prendre part en el mateix.
  
b) Document Nacional d'Identitat.
  
c) Justificants documentals dels mèrits al·legats per a la seua puntuació.
  
4ª. Admissió d'aspirants.
  
Per a ser admesos a les proves selectives, bastarà que els aspirants manifesten en la instància que reuneixen totes i cadascuna de les condicions exigides en estes bases, referides a la data de finalització del termini de presentació, i que hagen abonat els drets d'examen.
  
Expirat el termini de presentació d'instàncies, per mitjà de resolució de l'Alcaldia, s'aprovarà provisionalment la llista d'aspirants admesos i exclosos, que es farà pública en el Butlletí Oficial de la Província, Diari Oficial de la Generalitat Valenciana i al tauler d'anuncis de l'Ajuntament, concedint-se un termini de deu dies a efectes d'esmena d'errors.
  
Transcorregut el dit termini, sense que es formule reclamació, s'entendran definitives dites llistes, resolent-se per l'Alcaldia les reclamacions presentades.
  
En la resolució per la qual s'aproven les llistes, es determinarà el lloc, data i hora de la celebració de la fase de concurs, el primer exercici de l'oposició i l'ordre de participació dels aspirants en aquells exercicis que no es puguen realitzar de forma conjunta, segons el sorteig que es realitze a l'efecte.
  
5ª. Tribunal qualificador
  
1. El Tribunal qualificador estarà integrat pels següents membres, tots ells amb veu i vot:
  
President:
  
L'alcalde-president de l'Ajuntament d'Albaida o Regidor/ra que delegue.
  
Vocals:
  
- Un representant designat per la Direcció General de la Generalitat Valenciana competent en matèria de Policia Local.
  
- Un representant designat per la Direcció General de la Generalitat Valenciana competent en matèria d'Administració Local.
  
- El cap de la Policia Local de l'Ajuntament d'Albaida.
  
- Dos representants dels treballadors designats pels delegats de Personal de l'Ajuntament d'Albaida.
  
Secretari: el de la Corporació o funcionari que delegue, que actuarà a més com a vocal.
  
2. La composició del Tribunal inclourà la dels respectius suplents.
  
3. Podran nomenar-se assessors del Tribunal per a les proves psicotècniques, mèdiques i d'aptitud física. El seu nomenament haurà de fer-se públic junt amb el del Tribunal.
  
4. La Corporació sol·licitarà dels òrgans corresponents, la designació dels respectius representants, que haurà d'efectuar-se en el termini dels 20 dies següents al de la recepció de la sol·licitud.
  
5. Els vocals del Tribunal posseiran igual o superior titulació acadèmica que l'exigida per als llocs de treball oferits.
  
6. El Tribunal no podrà constituir-se ni actuar sense l'assistència de la meitat més un dels seus membres, titulars o suplents. Estarà facultat per a resoldre qualsevol dupte o incidència que poguera sorgir al llarg de la realització del concurs-oposició, i podrà dictar acords que resulten necessaris per al bon desenvolupament, ordre i resultat del procés selectiu.
  
Si una vegada constituït el Tribunal i iniciada una sessió, s'haguera d'absentar el president, este designarà d'entre els vocals concurrents el que l'haja de substituir al llarg de la seua absència, que podrà ser, en primer lloc, un concejal, si n'hi ha al tribunal i, en el seu defecte, el vocal amb major jerarquia, antiguitat o edat, per este ordre.
  
7. Els membres del Tribunal podran abstenir-se o ser recusats, quan concórreguen les causes previstes legalment per a això.
  
8. A tots els efectes, el tribunal tindrà la categoria segona, tant pel que fa a les assistències dels membres del tribunal com dels seus assessors i col·laboradors. Les indemnitzacions seran les establertes al RD 462/2002, de 24 de maig, sobre indemnitzacions per raó del servei.
  
6ª. Començament i desenrotllament de l'oposició.
  
L'orde d'actuació dels aspirants que hagen de realitzar els corresponents exercicis que no puguen realitzar-se conjuntament, es determinarà per mitjà de sorteig previ .
  
Els aspirants seran convocats en crida única, excepte casos de força major, degudament justificats i apreciats lliurement pel Tribunal. La no presentació d'un aspirant en el moment de ser cridat a qualsevol de les proves obligatòries, determinarà automàticament el decaïment del seu dret a participar en el procés selectiu, per la qual cosa quedarà exclòs del mateix.
  
El Tribunal podrà requerir als aspirants, en qualsevol moment, perquè acrediten la seua identitat, al fi de la qual hauran d'anar proveïts del DNI.
  
Una vegada començades les proves no serà precisa la publicació dels successius anuncis de celebració dels restants exercicis en el Butlletí Oficial de la Província i Diari Oficial de la Generalitat Valenciana, bastant la seua publicació en els taulers d'anuncis del Servici de Personal de l'Ajuntament, amb 12 hores d'antelació del començament de les mateixes, si es tracta del mateix exercici, o de 72, si es tracta d'un nou exercici.
  
7ª. Procediment de selecció: concurs-oposició (torn de promoció interna).
  
El procediment de selecció dels aspirants constarà de les següents fases: oposició, concurs i curs selectiu.
  
A) Fase d'oposició
  
De conformitat amb allò establert a l'article 6 del Decret 88/2001, de 24 d'abril, del Govern Valencià i Ordre d'1 de juny de 2001, de la Conselleria de Justícia i Administracions Públiques, que el desenvolupa:
  
1. Primer exercici - De caràcter Obligatori i Eliminatori
  
1.1. Prova psicotècnica
  
Consistirà a superar els exercicis o proves psicotècniques aptitudinals i de personalitat que es determinen en l'Annex I de les Bases. La superació de dites proves en els municipis de la Comunitat Valenciana, expressament homologades per l'Institut Valencià de Seguretat Pública, tindrà una validesa d'un any des de la seua realització, i eximirà durant este període a l'aspirant de tornar a realitzar-les.
  
1.2 Reconeixement mèdic
  
A esta prova hauran de comparèixer els aspirants aportant certificat mèdic, que haurà de ser expedit per facultatiu competent, i en el qual s'haurà de fer contar expressament:
  
a) Que el reconeixement s'ha realitzat tot d'acord amb el barem mèdic que apareix a l'annex II d'estes bases.
  
b) La seua capacitat per a concórrer a les proves físiques exigides en la present convocatòria.
  
La superació d'esta prova homologada expressament per l'IVASP, tindrà una validesa d'un any des de la seua realització, tot i quedant exempts de passar-la aquells que, en l'esmentat període l'hagen superat, sempre que no es produesquen malalties que, a judici del tribunal mèdic, justifique el tornar-les a realitzar.
  
Tant la prova psicotècnica com la del reconeixement mèdic seran eliminatòries i es qualificaran com a apte o no apte.
  
La prova psicotècnica s'ajustarà a allò establert a l'annex III de l'Ordre de la Conselleria d'Administracions Públiques de 5 de desembre de 1994 (DOGV nº 3175, de 03.02.1998).
  
2. Segon exercici. Obligatori i eliminatori.
  
2.1 Proves d'aptitud física.
  
Consistiran a superar proves d'aptitud física que posen de manifest la capacitat per a l'acompliment del lloc de treball i el contingut i marques mínimes de la qual seran les següents, tot i ajustant-se al barem que es detalla en atenció a l'edat i sexe dels aspirants, segons annex de l'Ordre d'1 de juny de 2001, proves físiques, promoció interna, categoria oficial:
  
2.2 Barem d'edats masculí
  
Quadre d'edats 1 2 3
  
 (Cursa de (Salt de (Natació
  
 resistència llargada 50 metres)
  
 1.000 m.) amb cursa
  
Fins a 30 anys 4,20 3,75 M. 60
  
De 31 a 35 anys 4,50 3,50 M. 1,10
  
De 36 a 40 anys 5,30 3,25 M. 1,25
  
De 41 a 45 anys 1.500 M. 3,00 M. 1,30
  
De 46 a 50 anys 1.300 M. 2,75 M. 1,40
  
Mes de 50 anys 1.200 M. 2,40 M. 1,55
  
2.2 Barem d'edats femení
  
Quadre d'edats 1 2 3
  
 (Cursa de (Salt de (Natació
  
 resistència llargada 50 metres)
  
 1.000 m.) amb cursa
  
Fins a 30 anys 4,50 3,10 M 1,10
  
De 31 a 35 anys 5,20 2,90 M 1,20
  
De 36 a 40 anys 6,00 2,70 M 1,35
  
De 41 a 45 anys 1.300 M. 2,50 M 1,45
  
De 46 a 50 anys 1.200 M. 2,30 M 1,55
  
Més de 50 anys 1.000 M. 2,10 M 2,10
  
La qualificació d'este exercici serà d'apte o no apte, havent de superar com a mínim dos de les tres proves a realitzar per a ser qualificat com apte.
  
La superació d'esta prova tindrà una validesa de quatre anys des de la seua realització, amb independència de l'edat de l'aspirant, tot i quedant exempts de realitzar-la aquells, que en dit període, l'hagen superat. A tal efecte, haurà d'aportar-se el corresponent certificat acreditatiu.
  
3. Tercer exercici. Obligatori i eliminatori
  
3.1 Qüestionari
  
Consistirà en contestar correctament, per escrit, un qüestionari d'un mínim de 50 preguntes i màxim de 75 preguntes, amb quatre respostes alternatives, essent solament una d'elles la correcta, en un temps màxim d'una hora i trenta minuts (1h. 30'), sobre els temes relacionats en els grups I a IV, ambdós inclosos, del temari que s'indica en l'annex a estes bases. Per a la correcció d'esta prova es tindrà en compte, en tot cas, les respostes errònies, en el percentatge que serà determinat prèviament pel Tribunal Qualificador, tot i informant abans del començament de l'exercici als aspirants.
  
La qualificació d'este exercici serà de 0 a 10 punts, havent d'obtenir una qualificació mínima de 5 punts per a superar el mateix.
  
3.2 Pràctica
  
Consistent en la realització d'un exercici escrit, amb una duració màxima d'una hora, que fixarà el Tribunal abans de la realització del mateix, que tractarà sobre el desenvolupament d'un supòsit policial sobre les activitats, funcions i serveis propis del lloc de treball al qual s'opta, així com, en el seu cas, sobre la redacció de documents policials. Es valorarà la claredat i exposició de quantes actuacions i mesures hagen d'adoptar-se en relació amb el supòsit plantejat. Es podran acompanyar o fixar sobre plànol que aporte el Tribunal les actuacions policials.
  
La qualificació d'este exercici serà de 0 a 10 punts havent d'obtenir un mínim de 5 punts per a superar-lo.
  
4. Quart exercici. Obligatori i No eliminatori
  
Coneixements de valencià.
  
Consistirà en la traducció del valencià al castellà i viceversa, un text proposat pel tribunal, en un temps a determinar.
  
Este exercici es qualificarà de 0 a 4 punts i no serà eliminatori.
  
5. Cinquè exercici. Obligatori i eliminatori
  
5.1 Desenvolupament del temari
  
Consistirà en desenvolupar per escrit durant un temps màxim d'una hora i trenta minuts, i mínim d'una hora, dos temes elegits pels aspirants de quatre extrets per sorteig, entre els grups primer al quart, ambdós inclosos que figuren com a annex a esta convocatòria. Els esmentats temes seran llegits en sessió pública davant el Tribunal, que podrà formular les preguntes o aclariments que sobre els temes jutge oportuns. Es valorarà la claredat d'idees, la facilitat d'expressió i el coneixement sobre els temes exposats.
  
La qualificació d'este exercici serà de 0 a 10 punts i, per a superar l'exercici s'haurà d'obtenir un mínim de 5 punts.
  
6. Sisè exercici. Obligatori i Eliminatori
  
Consistirà en l'exposició per escrit d'un tema dels que integren el grup cinquè en un temps màxim d'una hora i mínim de 45 minuts, valorant-se els coneixements exposats, la claredat en l'exposició, neteja, redacció i ortografia, que, en tot cas, seran llegits per l'aspirant en sessió pública davant el Tribunal. L'exposició escrita del tema podrà substituir-se per la realització d'una prova de preguntes amb respostes alternatives.
  
La qualificació d'este exercici serà de 0 a 5 punts. La valoració dels exercicis de desenvolupament de temari es realitzarà per mitjà de l'obtenció de la mitjana aritmètica de cadascun dels membres del Tribunal de selecció, havent de desestimar-se a estos efectes les puntuacions màximes i mínimes quan entre elles hi haja una diferència de 4 punts o més, tot i servint, en el seu cas, com a referència la puntuació màxima obtinguda. L'esmentada diferència serà de dos punts quan es tracte de valorar els temes locals.
  
B) Fase de concurs
  
Finalitzada la fase d'oposició es valoraran els mèrits aportats pels aspirants que hagen superat aquella, d'acord amb el barem de mèrits que tot seguit es detalla. En qualsevol cas la màxima puntuació obtinguda en la fase de concurs no podrà ser superior al 40% del màxim que puga obtenir-se en el concurs-oposició.
  
Els mèrits al·legats pels aspirants seran referits a la data d'acabament del termini per a presentació de sol·licituds i hauran de justificar-se documentalment en la presentació d'aquelles:
  
La valoració de mèrits es realitzarà d'acord amb el següent barem:
  
1. Titulació acadèmica: Fins a un màxim de 15 punts. Es valoraran les titulacions acadèmiques acreditades pels concursants, que siguen superiors a les exigides per a accedir a l'escala i categoria a la qual pertany la plaça que es convoca, tot d'acord amb la següent escala:
  
- Doctor: 10 punts
  
- Llicenciat o equivalent: 8 punts
  
- Diplomat en criminologia: 7 punts
  
- Diplomat universitari o equivalent: 7 punts.
  
- Batxillerat, Formació Professional de 2n. Grau o equivalent:: 5 punts
  
- Superació de les proves d'accés a la Universitat per a majors de 25 anys: 5 punts
  
No es valoraran com a mèrit aquelles titulacions que figuraren com a requisit per a la provisió del lloc de treball, ni aquelles que foren imprescindibles per la consecució d'altres de nivell superior. En la puntuació d'accés a la Universitat sols es computarà un d'elles. La possessió del títol de Batxiller o Formació Professional de Segon Grau exclourà la valoració de les proves d'accés a la Universitat per a majors de 25 de anys.
  
2. Grau personal: Fins a un màxim de 3 punts.
  
Es valorarà un màxim de 3 punts per la possessió d'un determinat grau personal consolidat dintre de la carrera administrativa de la següent forma:
  
a) Per posseir un grau personal superior al nivell del lloc sol·licitat: 3 punts.
  
b) Per posseir un grau personal igual al nivell del lloc sol·licitat: 2 punts.
  
c) Per posseir un grau personal inferior al nivell del lloc sol·licitat: 1 punt.
  
3. Antiguitat : Fins a un màxim de 20 punts.
  
- Per cada any complet d'antiguitat en la mateixa escala i categoria de la Policia Local o superior: 1,50 punts.
  
- Per cada any complet d'antiguitat en la categoria inferior de la policia local: 1,25 punts.
  
- Per cada any complet d'antiguitat prestat en altres Forces i Cossos de Seguretat: 0,50 punts, fins a un màxim de 10 punts.
  
- Per cada any complet d'antiguitat prestat en qualsevol administració Pública: 0,25 punts, fins a un màxim de 10 punts.
  
4. Altres mèrits : Fins a un màxim de 15 punts.
  
Coneixements de valencià acreditats amb la certificació oficial de la Junta Qualificadora de Coneixements de Valencià:
  
a) Certificació de coneixements nivell oral: 0'75 punts.
  
b) Certificació de coneixements nivell elemental: 1,25 punts.
  
c) Certificació de coneixements nivell mitjà: 2,50 punts.
  
d) Certificació de coneixements nivell superior: 3,00 punts.
  
Coneixement d'un o més idiomes acreditats documentalment, mitjançant certificació expedida per facultat o escola oficial reconeguda: 3 punts per cadascun. La superació dels distints cursos complets que conformen els estudis oficials de les distintes facultats o escoles oficials es valorarà a raó de 0'60 punt per curs complet.
  
5. Cursos : Fins a un màxim de 30 punts.
  
Organitzats per l'IVASP o organismes anàlegs. Fins a un màxim de 30 punts. Per la realització de cursos organitzats per l'IVASP o homologats pel mateix, s'ajustarà el següent barem:
  
Nº. d'hores Diploma Certificació Aprofitament
  
 d'assistència d'aprofitament excel·lent
  
De 20 a 50 hores 0,50 1 2
  
De 51 a 100 hores 1 2 3
  
De 101 a 150 hores 2 3 4
  
De 151 a 200 hores 3 4 5
  
De 201 a 250 hores 4 5 6
  
Més de 250 hores 5 6 7
  
Quan es tracte de cursos de duració inferior a la mínima reflectida, la puntuació d'estos vindrà donada per la suma del còmput d'hores i/o assistència dels mateixos. En el cas d'haver impartit hores com a professor en els cursos, es puntuaran amb el barem corresponent al certificat d'aprofitament, i sense superar per este concepte el màxim de 10 punts.
  
Els cursos organitzats i impartits per l'IVASP, realitzats amb anterioritat a la data d'entrada en vigor de la Resolució de la General d'Interior de 24 de març de 1995, sobre cursos de formació impartits per l'IVASP (10 d'abril de 1995) així com els realitzats pel Ministeri de l'Interior, o altres ministeris o conselleries relacionats amb la funció policial o organismes anàlegs, escoles de policia de les corporacions locals o de comunitats autònomes, ambdues expressament reconegudes per l'IVASP, es valoraran en tot cas amb la puntuació corresponent al diploma d'assistència. Els cursos bàsics de formació inicial i els cursos de capacitació no seran objecte de puntuació.
  
Els cursos de dispensa en un grau del requisit de titulació es puntuaran, en el seu cas, com a cursos amb diploma d'assistència. No seran puntuables si ja s'hagueren tingut en compte a efectes de titulació acadèmica per a promoció interna.
  
6. Premis, distincions i condecoracions : Fins a un màxim de 10 punts.
  
- Per estar en possessió de la placa col·lectiva al mèrit policial de la Generalitat Valenciana, 1 punt.
  
- Per estar en possessió de la placa individual al mèrit policial de la Generalitat Valenciana, 3 punts.
  
- Per estar en possessió de la medalla al mèrit policial de la Generalitat Valenciana, 2 punts.
  
- Per ser objecte de felicitació o menció individual pel director general de la Conselleria competent en matèria de policia local, 1 punt per cadascuna d'elles.
  
- Per ser objecte de felicitació o menció col·lectiva pel director general de la Conselleria competent en matèria de policia local, 0,25 punts per cadascuna d'elles.
  
- Per condecoracions concedides per altres administracions públiques com a reconeixement a la lloable, extraordinària i meritòria actuació policial a títol individual, 0,50 punt per cadascuna d'elles. Si la condecoració es concedida a títol col·lectiu, la puntuació serà de 0,25 punts per cadascuna d'elles.
  
- Per Premis, distincions, felicitacions o mencions concedides per altres administracions públiques com a reconeixement a la lloable, extraordinària i meritòria actuació policial a títol individual, 0,25 punts cadascuna d'elles.
  
7. Altres mèrits : Fins a un màxim de 4punts.
  
Es valoraran els coneixements en administració i gestió de recursos humans i informàtica, títols de socorrista aquàtic, primers auxilis, curs de submarinisme, arts marcials, defensa personal, felicitacions, així com els curs inclosos en el Pla de Formació Contínua i altres degudament acreditats i no valorats en els anteriors apartats, tots ells lliurement apreciats pel Tribunal Qualificador fins a un màxim de 0,25 punts per mèrits acreditat.
  
La intervenció com a ponent en conferències i seminaris relacionats amb l'activitat policial, reconeguts per l'IVASP es valoraran fins a un màxim de 0,50 punts.
  
Les publicacions relacionades amb l'activitat policial es valoraran fins a un màxim de 0,75 punts per cadascuna d'elles.
  
8. Vuitè exercici: Obligatori i no eliminatori.
  
Prova i entrevista personal
  
8.1 Prova
  
Es realitzarà davant el Tribunal Qualificador valorant-se fins a un màxim de 10 punts amb el contingut i puntuació següents:
  
Coneixements del terme municipal, carrers, servicis, institucions, organització i administració municipals i, altres de particular interès per a la població. S'acreditaran mitjançant la superació d'una prova objectiva consistent en un màxim de 50 i mínim de 25 preguntes amb respostes alternatives. La valoració d'esta prova serà de 6 punts, com a màxim.
  
8.2 Entrevista Personal.
  
Es valorarà i comprovarà l'aptitud, eficàcia, iniciativa i experiència professional dels concursants en activitats anteriors, fins a un màxim de 4 punts.
  
Únicament seran citats per a celebrar la prova i entrevista, per mitjà de la convocatòria corresponent i amb la menció expressa de les puntuacions obtingudes aquells aspirants la puntuació dels quals, una vegada sumats els mèrits amb el màxim possible de l'entrevista, apleguen com a mínim 20 punts.
  
C) Curs selectiu
  
Finalitzades les proves selectives de l'oposició i concurs, per promoció interna, El Tribunal farà pública la relació d'aspirants aprovats, si és el cas, per ordre de puntuació aconseguida, i elevarà l'esmentada relació a l'Alcaldia-Presidència, conjuntament amb l'acta de l'última sessió.
  
Els aspirants proposats, prèvia presentació dels documents relacionats en les presents bases s'incorporaran a l'IVASP per a realitzar un curs teoricopràctic, amb una durada de 350 hores. Durant este període serà d'aplicació pel que fa a les retribucions, el que determina l'article 50 de la Llei 6/99, de la Generalitat Valenciana, de Coordinació de Policies Locals.
  
L'aspirant proposat serà nomenat funcionari en pràctiques durant el temps de duració del curs en l'IVASP, amb els drets inherents a esta situació.
  
Una vegada finalitzat el curs l'IVASP comunicarà a l'òrgan competent de la Corporació si l'aspirant ha superat el curs de selecció i formació, amb indicació de la puntuació o qualificació obtinguda, als efectes del seu nomenament. El nomenament haurà de realitzar-se en el termini màxim de 15 dies, comptadors des de la comunicació.
  
Si l'aspirant no superara el curs selectiu i de formació, podrà incorporar-se al curs immediatament posterior. En el cas de no superar este segon curs, quedarà definitivament decaigut en els seus drets.
  
8ª. Qualificacions
  
La qualificació de la fase d'oposició vindrà determinada per la suma de les puntuacions obtingudes en cadascun dels exercicis, d'acord amb la valoració establerta per a cadascun d'ells.
  
Únicament es procedirà a puntuar la fase de concurs en el cas d'haver superat el nivell d'aptitud establert per tots i cadascun dels exercicis de caràcter eliminatori de la fase d'oposició.
  
La qualificació final del concurs-oposició vindrà determinada per la suma de les puntuacions obtingudes en les fase d'oposició i concurs, respectivament.
  
9ª. Relació d'aprovats
  
El tribunal no podrà aprovar ni declarar que han superat el present procediment selectiu un nombre d'aspirants superior a les places convocades.
  
El Tribunal formularà proposta a la Corporació de l'aspirant que, havent superat el procés selectiu, i prèvia la presentació de la documentació exigida per les bases de la convocatòria hauran d'incorporar-se a l'IVASP per a seguir el curs de formació teoricopràctic de caràcter selectiu.
  
10ª. Presentació de documents
  
Als aspirants proposats, per tenir la condició de funcionaris de carrera d'esta Corporació, els serà d'aplicació allò establert a l'article 14.2 del Decret 33/99, de 9 de març, de la Generalitat Valenciana i, per tant, únicament presentaran en el registre general d'este ajuntament d'Albaida, dintre del termini de 20 dies naturals, la següent documentació:
  
a) Certificació acreditativa d'haver prestat com a mínim dos anys de serveis efectius com a funcionari de carrera de l'ajuntament d'Albaida, escala d'administració especial, subescala de serveis especials, classe agent de policia.
  
b) Fotocòpia, acompanyada de l'original per la seua compulsa de la titulació exigida en la base segona.
  
c) Fotocòpia compulsada dels permisos que habiliten per a la conducció de les classes B en condicions per a accedir al permís BTP, i A.
  
Si dintre del termini esmentat i llevat de casos de força major, degudament justificats, els aspirants proposats pel tribunal no presentaren la documentació o, de la presentada es deduira que hi manquen d'algun dels requisits exigits, no podran ser nomenats, tot i quedant anul·lades totes les actuacions, sense perjudici de la responsabilitat en la qual hagueren pogut incórrer per falsedat en les seues sol·licituds de participació en el concurs-oposició. En estes supòsit, la presidència de la Corporació formularà proposta a favor del següent aspirant que, havent aprovat els exercicis, tinguera cabuda en el nombre de places convocades a conseqüència de l'esmentada anul·lació.
  
11ª. Nomenament
  
Superades les proves de selecció, i el curs teoricopràctic, l'IVASP comunicarà a l'òrgan competent de la corporació si l'aspirant ha superat aquell, amb indicació de la puntuació o qualificació obtinguda, als efectes del seu nomenament i presa de possessió de la nova plaça .
  
El nomenament haurà d'efectuar-se en el termini màxim de quinze dies, comptadors des de la comunicació de l'Institut Valencià de Seguretat Pública.
  
12ª. Incidències i legislació aplicable.
  
El Tribunal podrà resoldre els dubtes que es presenten, interpretar estes bases i prendre els acords necessaris per al bon orde del procés selectiu.
  
En allò no previst en les presents bases, serà d'aplicació la Llei de la Generalitat Valenciana 6/1999, de 19 d'abril, de Policies Locals i de Coordinació de les Policies Locals de la Comunitat Valenciana; Decret 88/2001, de 24 d'abril, del Govern Valencià, pel qual s'estableixen les bases i criteris generals uniformes per a la selecció, promoció i mobilitat de totes les escales i categories de les policies locals i auxiliars de policia local de la Comunitat Valenciana (DOGV núm. 3.988, de 27 d'abril del 2001), i ordres d'1 de juny del 2001 (DOGV núm. 4.049, de 24 de juliol del 2001), 5 de desembre de 1994, 22 de desembre de 1997 i 20 de gener de 1998; Decret 33/99, de 9 de març del Govern Valencià, Llei 7/1985, de 2 d'abril, de Bases de Règim Local; Reial Decret Legislatiu 781/1986, de 18 d'abril; Reial Decret 896/1991, de 7 de juny; i Reial Decret 2617/1985, de 9 de desembre.
  
De forma supletòria serà d'aplicació el que preveu el Reial Decret 364/1995, de 10 de març, pel qual s'aprova el Reglament General d'Ingrés del Personal al servici de l'administració General de l'Estat i Provisió de Llocs de Treball i Promoció Professional dels Funcionaris Civils de l'administració General de l'Estat, d'aplicació supletòria en l'administració Local;
  
13ª. Recursos
  
Contra les presents bases i tots els actes administratius definitius se'n deriven podran interposar els interessats els oportuns recursos, en els casos i en la forma establerta en la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.
  
14ª. Publicació
  
Les presents bases de la convocatòria per a la provisió de llocs vacants, es publicaran íntegrament en el Butlletí Oficial de la Província de València, en el Diari Oficial de la Generalitat Valenciana, i el seu extracte en el Boletín Oficial del Estado, comunicant-se el seu text íntegre a l'Institut Valencià de Seguretat Pública de la Generalitat Valenciana, en els termes establerts en la legislació de règim local i de Coordinació de Policia Locals de la Comunitat Valenciana.
  
ANNEX I
  
Proves psicotècniques
  
El contingut de les proves psicotècniques s'ajustarà al barem que s'indica, en atenció als factors a mesurar en el procés de selecció, d'acord amb el que disposa l'Orde de 5 de desembre de 1994.
  
1. Aptituds mentals
  
Raonament verbal: Com el seu nom indica, constituïx una mesura de l'aptitud per a comprendre conceptes, expressats a través de la paraula. Aprecia més la capacitat per a abstraure, generalitzar i pensar de mode constructiu. Constituïx un valuós índex del nivell ocupacional que un subjecte pot aspirar, ja que en moltes tasques, hi ha relació positiva entre el nivell de responsabilitat que tenen assignat i el grau de profunditat amb què han de ser compreses les idees expressades verbalment.
  
Raonament abstracte: Intenta apreciar l'agilitat mental amb formes no verbals, ja que l'habilitat per a raonar amb paraules no és idèntica a l'habilitat per a raonar amb figures, el test raonament abstracte no substituïx adequadament al raonament verbal, però pot servir com a element de confrontació.
  
Rapidesa i precisió perceptiva: És una anàlisi ràpida de situacions complexes, ideat per a mesurar la rapidesa de respostes en tasques de tipus perceptiu.
  
Atenció i resistència a la fatiga: és una prova que exigix una gran concentració i resistència a la monotonia. En conseqüència este instrument pot apreciar l'aptitud o capacitat per a concentrar-se en tasques la principal característica del qual és la rapidesa perceptiva, junt amb l'atenció continuada.
  
Agilitat mental: Capacitat per a comprendre situacions, les relacions que existixen entre elles, poder captar les estructures de dites relacions i tindre un mètode sistemàtic de raonament.
  
Memòria visual: Capacitat per a recordar situacions a través del sentit de la vista.
  
2. Personalitat
  
Sentit de la disciplina i de l'autoritat: conformitat davant de les normes i demandes dels seus superiors. Persona que sol ser sòbria i digna de confiança, així com dominada pel sentit del deure; perseverant, responsable i organitzada.
  
Sentit de la iniciativa: persona no inhibida, disposada a intentar noves coses, pot suportar sense fatiga les vicissituds del tracte amb la gent i les situacions emocionals aclaparadores.
  
Seguretat en si mateix. Fermesa personal: Capacitat pràctica i realista. La confiança en si mateix i la seua capacitat per a tractar amb coses és madura i poc ansiosa; és flexible i segura.
  
Desenrotllament de conductes cooperatives. Capacitat d'integració en el grup. Grau en què les persones s'ajuden entre si i es mostren amables i cooperatives amb els companys. Persona adaptable, animosa, interessada pels altres. Bona col·laboradora amb el treball del grup.
  
Autocontrol dels impulsos i emocions: persona amb molt de control de les seues emocions i de la seua conducta en general. Acurada i oberta al social. Evidencia el que comunament es coneix com respecte a si mateix, té en compte la reputació social.
  
Serenitat: persona assossegada, relaxada i tranquil·la.
  
Capacitat empática i de maneig de la relació interpersonal: persona socialment desimbolta, no inhibida, amb bona capacitat per a aconseguir i mantenir contactes personals.
  
Neutralitat efectiva en l'exercici professional: persona responsable i organitzada, les seues metes es troben dins de la normativa social. Fa el que socialment és correcte, seguint estrictament les normes; fent el que és acceptat i idoni.
  
Capacitat d'automotivació: capacitat de sentir-se satisfet pel que fa a la seua ocupació. Grau en què una persona es preocupa per la seua activitat i s'hi lliura
  
3. Característiques del test aptitudinal. Puntuacions decils.
  
Promoció interna: oficial policia local
  
- Raonament verbal ........................ 3,5
  
- Raonament abstracte ................... 3
  
- Rapidesa i precisió perceptiva........ 3,5
  
- Atenció i resistència a la fatiga ...... 3,5
  
- Agilitat mental .............................. 3
  
- Memòria visual .............................. 3,5
  
4. Característiques de la valoració actitudinal
  
Per a l'avaluació de les proves actitudinals són factors preferents a tindre en compte, d'acord amb l'orde d'importància que a continuació s'expressa, els següents:
  
1. Autocontrol.
  
2. Serenitat.
  
3. Capacitat empàtica i maneig de les relacions interpersonals.
  
4. Sentit de la disciplina i de l'autoritat.
  
5. Desenrotllament de conductes corporatives i capacitat d'integració.
  
6. Seguretat i fermesa personal.
  
7. Sentit de la iniciativa.
  
8. Neutralitat professional.
  
9. Qualsevol altres d'anàloga significació als anteriorment referenciats.
  
A més, haurà de realitzar-se una anàlisi global de l'estructura de la personalitat, i en cas de no ajustar-se al perfil establit, si el tècnic i Tribunal ho consideren oportú abans de l'eliminació de l'opositor, dites proves hauran de contrastar-se per mitjà d'entrevista a càrrec del tècnic.
  
La qualificació dels exercicis psicotècnics serà d'Apte o No Apte, havent de superar com a mínim l'aspirant, en el cas dels factors aptitudinals 4 dels 6 factors a mesurar, havent de superar en tots els casos el factor d'agilitat mental.
  
ANNEX II
  
Reconeixement mèdic
  
Quadre d'exclusions mèdiques per al torno de promoció interna, Escala bàsica, Categoria Oficial, tot i tenint en compte que l'aspirant ostenta la condició de funcionari de carrera en situació d'actiu en els cossos de la policia local de la Comunitat Valenciana .
  
1. Obesitat o primor manifesta que dificulten o incapaciten per al desenvolupament del lloc de treball.
  
2. Ull i visió:
  
2.1. Agudesa visual amb o sense correcció inferior als dos terços de la visió normal en ambdos ulls.
  
2.2. Hemianopsia completa i absoluta.
  
3. Oïda i audició.
  
3.1. Agudesa auditiva que supose una pèrdua entre 1.000 i 3.000 Hz a 45 decibels o de 6.000 Hz a 45 decibels.
  
4. Aparell locomotor.
  
Qualsevol patologia òssia d'extremitats que produesca retraccions o limitacions funcionals de causa muscular o articular.
  
5. Aparell Cardiovascular.
  
Hipertensió arterial controlada malament, no havent de sobrepassar les xifres en repòs de 170 mn/hg en pressió sistòlica i els 95 mn/hg en pressió diastòlica; a judici del tribunal mèdic, es podrà repetir la prova quan concórreguen circumstàncies que així ho aconsellen.
  
6. Varius ulceroses. Tromboflebitis. Insuficiència cardíaca severa. Hipertròfia ventricular esquerra descompensada. Infart de repetició.
  
7. Aparell respiratori.
  
La bronquiopatia crònica obstructiva. El pneumotòrax espontani (en més d'una ocasió).
  
8. Sistema nerviós.
  
Epilèpsia, alcoholisme i toxicomanies.
  
9. Pell i faneres
  
Cicatrius que produïsquen limitació funcional i altres processos que dificulten o limiten el desenrotllament de la seua funció.
  
10. Altres processos patològics.
  
Malalties immunològiques sistemàtiques. Intoxicacions cròniques. Hematopies greus.
  
ANNEX III
  
Temari
  
A) Temari. Categoria d'oficial de policia.
  
Grup I
  
Dret constitucional i administratiu
  
Tema 1. La Constitució espanyola de 1978. Estructura, contingut i principis bàsics. Reforma de la constitució.
  
Tema 2. L'organització política de l'Estat espanyol. Classe i forma d'Estat. L'organització territorial de l'Estat. La Corona: funcions constitucionals del rei. Successió i regència. El referèndum.
  
Tema 3. Les Corts Generals: les cambres. Composició, atribucions i funcionament. La funció legislativa. El poder executiu: el Govern. Relacions entre el Govern i les Corts Generals. El poder judicial. Estructura, organització i funcionament dels tribunals en el sistema espanyol.
  
Tema 4. L'organització territorial espanyola. Les comunitats autònomes. Els estatuts d'Autonomia, òrgans i competències. Les administracions públiques: estatal, autonòmica i local.
  
Tema 5. Drets i deures fonamentals de la persona en la Constitució: la seua defensa i garantia. El Tribunal Constitucional i el Defensor del Poble. La suspensió dels drets i llibertats.
  
Tema 6. L'Estatut d'Autonomia de la Comunitat Valenciana. La Generalitat Valenciana. Les Corts. El Govern o Consell. Les competències. L'Administració de Justícia.
  
Tema 7. L'Administració pública. La hisenda pública i l'administració tributària. El ciutadà i l'administració.
  
Tema 8. El dret administratiu. Fonts. Normes no parlamentàries amb rang de llei. El reglament.
  
Tema 9. El procediment administratiu. Marc jurídic. Fases del procediment. L'audiència de l'interessat. Notificacions. El procediment sancionar administratiu. La revisió administrativa de l'acte administratiu. Procediments i límits de la revisió. Recursos administratius. El recurs contenciós administratiu.
  
Tema 10. La Unió Europea: institucions. L'ordenament jurídic de la Comunitat Europea. La recepció, aplicació i control del dret comunitari a Espanya.
  
Grup II
  
Règim local i policia.
  
Tema 11. El municipi: òrgans unipersonals de govern. L'alcalde. Els tinents d'alcalde. Els regidors.
  
Tema 12. Òrgans col·legiats de govern. El Ple de l'Ajuntament. La Comissió de Govern. Òrgans consultius i participatius: les comissions informatives. Les juntes de districte.
  
Tema 13. La Funció Pública en general i els funcionaris de les entitats locals. Organització de la funció pública local. El personal al servei de les administracions locals: concepte i classes. Drets i deures de les policies locals. Adquisició i perduda de la condició de funcionari.
  
Tema 14. Responsabilitat dels funcionaris. Reglament de règim disciplinari. Incoació i tramitació d'expedients.
  
Tema 15. Obligacions i competències dels ajuntaments. Les ordenances municipals: concepte i classes. Infraccions. Potestat sancionadora. Els bans d'Alcaldia.
  
Tema 16. La seguretat ciutadana. Autoritats competents. Funcions de la policia local segons la Llei Orgànica de Forces i Cossos de Seguretat. Actuacions de la policia local en col·laboració amb la resta de les Forces i Cossos. Policia governativa i judicial.
  
Tema 17. La policia local. Ordenament legislatiu de la policia local. Missions i objectius. Disposicions estatutàries comunes. Estructura orgànica i funcional.
  
Tema 18. El binomi policia local-ciutadà. Principis bàsics i normes d'actuació. Suports ètics. Règim disciplinari.
  
Tema 19. La legislació sobre policies locals i de coordinació de policia local de la Comunitat Valenciana. La coordinació de les policies locals. Estructura i organització de les policies locals de la Comunitat Valenciana. Règim estatutari. Drets i deures.
  
Tema 20. L'Institut Valencià de Seguretat Pública. Regulació legal. Fins i funcions. La formació de les policies locals de la Comunitat Valenciana. El registre de policies locals. El sistema retributiu de les policies locals de la Comunitat Valenciana. Premis i distincions.
  
Grup III
  
Dret penal, policia administrativa i psicosociologia
  
Tema 21. El Codi Penal. Concepte d'infracció penal: delicte i falta. Les persones responsables criminalment dels delictes i les faltes.
  
Tema 22. L'homicidi i les seues formes. Avortament. Lesions. Lesions al fetus. Delictes contra la llibertat: detencions il·legals i segrestos; amenaces; coaccions. Les tortures i altres delictes contra la integritat moral.
  
Tema 23. Delictes contra la llibertat sexual: agressions i abusos sexuals; l'assetjament sexual; exhibicionisme i provocació sexual; delictes relatius a la prostitució. Infraccions a les disposicions de trànsit i seguretat constitutives de delicte.
  
Tema 24. Delictes contra el patrimoni i l'ordre social i econòmic: furts, robatoris, extorsió, robatori i furt de vehicles.
  
Tema 25. Delictes contra l'administració pública: prevaricació i altres comportaments injustos; abandó de destinació, l'omissió del deure perseguir delictes; desobediència i denegació d'auxili; infidelitat en la custòdia de documents i de la violació de secrets. Suborn, tràfic d'influències, malversació, fraus i exaccions il·legals, negociacions i activitats prohibides als funcionaris públics.
  
Tema 26. Llei Orgànica Reguladora del Procediment d'Habeas Corpus. De la denúncia i la querella. De l'exercici del dret de defensa. L'assistència d'advocat. El tractament de presos i detinguts. L'entrada i registre en lloc tancat.
  
Tema 27. La policia judicial. De la comprovació del delicte i esbrinament del delinqüent. Funcions de la policia local com a policia judicial. L'atestat policial.
  
Tema 28. Policia administrativa. Protecció civil. Medi ambient. Urbanisme. Patrimoni històric artístic. Ocupació de les vies públiques. Escolarització. Espectacles i establiments públics. Venda ambulant.
  
Tema 29. Els grups socials. Formació dels grups socials. Les masses i la seua tipologia. El procés de socialització.
  
Tema 30. La delinqüència. Models explicatius i factors. Els comportaments col·lectius. Comportament en desastres. Efectes i conseqüències dels desastres. Reacció davant la situació de desastres.
  
Tema 31. El comandament. Concepte. Qualitats. Traços (integritat, competència, energia, autoritat, confiança en si mateix, iniciativa, decisió). Regles bàsiques per a l'exercici del comandament. Activitats més característiques del comandament.
  
Tema 32. Característiques del comandament. Funcions del comandament (planificar, executar, organitzar, coordinar ..). Estils de manar. Aspectes que distingeixen al bon cap. Metodologia del comandament. Tècniques de direcció. El factor temps. Selecció de tasques. Utilització de mitjans. Horaris i programes. Relació cap-subordinat. Les reunions.
  
Tema 33. Presa de decisions. El procés de decisió. Esquema de direcció. Poder i autoritat. Tècniques per a controlar situacions difícils. Responsabilitat del cap com representant del comandament director. Com a instructor. Com a tècnic. Com a administrador. Deures per raó de càrrec amb els subordinats. Deures amb la seua organització.
  
Grup IV
  
Policia de trànsit i circulació.
  
Tema 34. El trànsit i la seguretat vial: concepte i objectius. L'home com a element de seguretat vial. Els conductors. Els vianants. El vehicle. Les vies.
  
Tema 35. La normativa sobre trànsit i circulació de vehicles a motor i seguretat vial: La Llei de Bases i el text articulat. Tipificació de les principals infraccions. Infraccions de trànsit que constitueixen delicte. El Codi de Circulació i els preceptes encara vigents.
  
Tema 36. El Reglament General de Circulació. Estructura. Principals normes de circulació.
  
Tema 37. El Reglament General de Conductors. Normes generals. Classes dels permisos de conduir i els seus requisits. Validesa. Equivalències.
  
Tema 38. Reglament General de Vehicles. Normes generals. Categories. Les condicions tècniques. La inspecció tècnica de vehicles. L'assegurança obligatòria de responsabilitat civil. Infraccions i diligències policials.
  
Tema 39. Reglament del procediment sancionador en matèria de trànsit. Fases del procediment i contingut. Mesures cautelars: immobilització de vehicles. Retirada de vehicles de la via.
  
Tema 40. El transport. Classes de transport. Servei públic de viatgers i servei públic de mercaderies o mixt. El servei privat. Transport escolar i de menors. Transport de mercaderies perilloses.
  
Tema 41. Alcoholèmia. Legislació aplicable. Taxes d'alcoholèmia. Normes d'aplicació per a les proves reglamentàries. Infraccions i diligències policials.
  
Tema 42. Els accidents de trànsit: concepte i consideracions prèvies. Les causes, classes i fases. Actuacions de la policia local en accidents de trànsit: d'urgència i tècniques administratives.
  
Tema 43. Òrgans competents en matèria de trànsit i seguretat vial. El Consell Superior de Trànsit. Especial consideració de les competències municipals.
  
Grup V
  
Temes Locals
  
Tema 44. El municipi d'Albaida, història i cultura. Recursos econòmics i turístics: principals indústries i localització de polígons industrials, atractius turístics de la ciutat, monuments històrics i museus. La Vall d'Albaida. Festes locals i principals esdeveniments culturals, esportius i d'oci que se celebren anualment.
  
Tema 45. Llistat de carrers, avingudes, places i parcs públics. Localització de centres públics, principals serveis públics, infraestructures culturals i d'oci i xarxes de comunicació terrestre al municipi. El terme municipal d'Albaida.
  
Tema 46. Associacionisme local. Tipologia i pricipals associacions del municipi. El voluntariat local.
  
3) Bases que han regir la convocatòria de concurs-oposició, torn de promoció interna, per a la provisió en propietat d'una plaça d'inspector de la policia local, escala tècnica, vacant en la plantilla de funcionaris de carrera de l'Ajuntament d'Albaida, pertanyent a l'oferta d'ocupació pública de 2004.
  
1ª. Objecte de la convocatòria
  
És objecte de la present convocatòria la provisió en propietat d'una plaça d'inspector, del Cos de Policia Local, de l'escala d'administració especial, subescala de serveis especials, classe policia local, categoria inspector, vacant en la plantilla de funcionaris de carrera d'este ajuntament, a cobrir pel torn de promoció interna, per mitjà del sistema selectiu de concurs-oposició. L'esmentada plaça està dotada amb les retribucions bàsiques corresponents al grup B, nivell de complement de destinació 22 i complement específic en la quantia de 8.168,45 euros anuals, i demés retribucions que li corresponguen d'acord amb la legislació vigent i els acords municipals que puguen adoptar-se, en el seu cas.
  
2ª. Condicions dels aspirants
  
Per a prendre part en el concurs-oposició els aspirants hauran de reunir de reunir els següents requisits, referits al dia en què finalitze el termini d'admissió de sol·licituds:
  
a) Tenir la condició de funcionari de carrera, integrat en la subescala de serveis especials, escala bàsica, categoria oficial de policia de l'Ajuntament d'Albaida i trobar-se en situació de serveis actiu.
  
b) Haver estat, al menys, dos anys com a funcionari de carrera en la categoria d'oficial de la Policia Local.
  
c) No patir malaltia ni estar afectat per cap limitació física o psíquica que impedisca el normal exercici de les funcions pròpies de l'escala i categoria a la qual aspira.
  
d) No trobar-se suspès ni inhabilitat per a l'exercici de funcions públiques.
  
e) Estar en possessió dels permisos que habiliten per a la conducció de les classes B en condicions per a accedir al permís BTP i A.
  
f) Estar en possessió del títol de Diplomatura Universitària o equivalent, o complides les condicions per a obtenir-la en la data en què finalitze el termini de presentació d'instàncies. L'equivalència haurà de ser reconeguda per l'administració competent i degudament acreditada en este sentit pels aspirants.
  
3ª. Presentació d'instàncies i documentació annexa.
  
Les instàncies sol·licitant prendre part en el concurs-oposició, es dirigiran a l'alcalde president de la Corporació presentant-se directament en el Registre General o en la forma prevista en l'article 38.4 de la Llei 30/92, de Règim Jurídic de les Administracions Públiques i del Procediment Administratiu Comú. El termini de presentació d'instàncies és de 20 dies hàbils, a partir del següent al de la publicació de l'extracte d'esta convocatòria en el Butlletí Oficial de l'Estat. Si l'últim dia del termini esmentat coincidira amb diumenge, el termini quedarà prorrogat fins al següent dia hàbil. En les instàncies els aspirants hauran de manifestar que reuneixen tots i cadascú dels requisits exigits, i detallar les condicions personals i professionals que consideren d'interès per a la valoració pel tribunal en la fase de concurs. Així mateix, hauran de comprometre's a prestar el preceptiu jurament o promesa.
  
A les instàncies s'acompanyarà:
  
a) Justificant d'haver ingressat en la Caixa Municipal els drets d'examen, que es fixen en 24,04 €. Estos drets d'examen sols seran tornats als que no siguen admesos al procediment selectiu, per falta d'algú dels requisits exigits per a prendre part en el mateix.
  
b) Document Nacional d'Identitat.
  
c) Justificants documentals dels mèrits al·legats per a la seua puntuació.
  
4ª. Admissió d'aspirants
  
Per a ser admesos a les proves selectives, bastarà que els aspirants manifesten en la instància que reuneixen totes i cadascuna de les condicions exigides en estes bases, referides a la data de finalització del termini de presentació, i que hagen abonat els drets d'examen.
  
Expirat el termini de presentació d'instàncies, per mitjà de resolució de l'Alcaldia, s'aprovarà provisionalment la llista d'aspirants admesos i exclosos, que es farà pública en el Butlletí Oficial de la Província, Diari Oficial de la Generalitat Valenciana i en el Tauler d'anuncis de l'Ajuntament, concedint-se un termini de deu dies a efectes d'esmena d'errors.
  
Transcorregut el dit termini, sense que es formule reclamació, s'entendran definitives dites llistes, resolent-se per l'Alcaldia les reclamacions presentades.
  
En la resolució per la qual s'aproven les llistes, es determinarà el lloc, data i hora de realització de la fase de concurs, el primer exercici de l'oposició i l'ordre de participació dels aspirants en aquells exercicis que no es puguen realitzar de forma conjunta, segons el sorteig que es realitze a l'efecte.
  
5ª. Tribunal qualificador
  
1. El Tribunal qualificador estarà integrat pels següents membres, tots ells amb veu i vot:
  
President:
  
L'alcalde-president de l'Ajuntament d'Albaida o regidor/ra que delegue.
  
Vocals:
  
- Un representant designat per la Direcció General de la Generalitat Valenciana competent en matèria de Policia Local.
  
- Un representant designat per la Direcció General de la Generalitat Valenciana competent en matèria d'Administració Local.
  
- El tècnic superior lletrat-assessor jurídic de la Corporació.
  
- Dos representants dels treballadors designats pels Delegats de Personal de l'Ajuntament d'Albaida.
  
Secretari: el de la Corporació o funcionari que delegue, qui actuarà a més com a vocal.
  
2. La composició del Tribunal inclourà la dels respectius suplents.
  
3. Podran nomenar-se assessors del Tribunal per a les proves psicotècniques, mèdiques i d'aptitud física. El seu nomenament haurà de fer-se públic junt amb el del Tribunal.
  
4. La Corporació sol·licitarà dels Òrgans corresponents, la designació dels respectius representants, que haurà d'efectuar-se en el termini dels 20 dies següents al de la recepció de la sol·licitud.
  
5. Els vocals del Tribunal posseiran igual o superior titulació acadèmica que l'exigida per als llocs de treball oferits.
  
6. El Tribunal no podrà constituir-se ni actuar sense l'assistència de la meitat més un dels seus membres, titulars o suplents. Estarà facultat per a resoldre qualsevol dupte o incidència que poguera sorgir al llarg de la celebració del concurs-oposició, i podrà dictar acords que resulten necessaris per al bon desenvolupament, ordre i resultat del procés selectiu.
  
Si una vegada constituït el Tribunal i iniciada una sessió, s'haguera d'absentar el president, este designarà d'entre els vocals concurrents el que l'haja de substituir al llarg de la seua absència, que podrà ser, en primer lloc, un concejal, si n'hi ha al tribunal i, en el seu defecte, el vocal amb major jerarquia, antiguitat o edat, per este ordre.
  
7. Els membres del Tribunal podran abstenir-se o ser recusats, quan concorreguen les causes previstes legalment per a això.
  
8. A tots els efectes, el tribunal tindrà la categoria segona, tant de respecte de les assistències dels membres del tribunal com dels seus assessors i col·laboradors. Les indemnitzacions seran les establertes al RD 462/2002, de 24 de maig, sobre indemnitzacions per raó del servei.
  
6ª. Començament i desenrotllament de l'oposició.
  
L'orde d'actuació dels aspirants que hagen de realitzar els corresponents exercicis que no puguen realitzar-se conjuntament, es determinarà per mitjà de sorteig previ .
  
Els aspirants seran convocats en crida única, excepte casos de força major, degudament justificats i apreciats lliurement pel Tribunal. La no presentació d'un aspirant en el moment de ser cridat a qualsevol de les proves obligatòries, determinarà automàticament el decaïment del seu dret a participar en el procés selectiu, per la qual cosa quedarà exclòs del mateix.
  
El Tribunal podrà requerir als aspirants, en qualsevol moment, perquè acrediten la seua identitat, al fi de la qual hauran d'anar proveïts del DNI.
  
Una vegada començades les proves no serà precisa la publicació dels successius anuncis de celebració dels restants exercicis en el Butlletí Oficial de la Província i Diari Oficial de la Generalitat Valenciana, bastant la seua publicació en els taulers d'anuncis del Servici de Personal de l'Ajuntament, amb 12 hores d'antelació del començament de les mateixes, si es tracta del mateix exercici, o de 72, si es tracta d'un nou exercici.
  
7ª. Procediment de selecció: concurs-oposició (torn de promoció interna).
  
El procediment de selecció dels aspirants constarà de les següents fases: oposició, concurs i curs selectiu.
  
A) Fase d'oposició
  
De conformitat amb allò establert a l'article 6 del Decret 88/2001, de 24 d'abril, del Govern Valencià i Ordre d'1 de juny de 2001, de la Conselleria de Justícia i Administracions Públiques, que el desenvolupa:
  
1. Primer exercici - De caràcter Obligatori i Eliminatori
  
1.1. Prova psicotècnica
  
Consistirà a superar els exercicis o proves psicotècniques aptitudinals i de personalitat que es determinen en l'Annex I de les Bases. La superació de dites proves en els municipis de la Comunitat Valenciana, expressament homologades per l'Institut Valencià de Seguretat Pública, tindrà una validesa de sis mesos des de la seua realització, i eximirà durant este període a l'aspirant de tornar a realitzar-les.
  
1.2 Reconeixement mèdic
  
A esta prova hauran de comparèixer els aspirants aportant certificat mèdic, que haurà de ser expedit per facultatiu competent, i en el qual s'haurà de fer contar expressament:
  
a) Que el reconeixement s'ha realitzat tot d'acord amb el barem mèdic que apareix a l'annex II d'estes bases.
  
b) La seua capacitat per a concórrer a les proves físiques exigides en la present convocatòria.
  
La superació d'esta prova homologada expressament per l'IVASP, tindrà una validesa de sis mesos des de la seua realització, tot i quedant exempts de passar-la aquells que, en l'esmentat període l'hagen superat, sempre que no es produesquen malalties que, a judici del tribunal mèdic, justifique el tornar-les a realitzar.
  
Tant la prova psicotècnica com la del reconeixement mèdic seran eliminatòries i es qualificaran com a apte o no apte.
  
La prova psicotècnica s'ajustarà a allò establert a l'annex III de l'Ordre de la Conselleria d'Administracions Públiques de 5 de desembre de 1994 (DOGV nº. 3175, de 03.02.1998).
  
2. Segon exercici. Obligatori i eliminatori.
  
2.1 Proves d'aptitud física
  
Consistiran a superar proves d'aptitud física que pose de manifest la capacitat per a l'acompliment del lloc de treball i el contingut i marques mínimes de la qual seran les següents, tot i ajustant-se al barem que es detalla en atenció a l'edat i sexe dels aspirants, segons annex de l'Ordre d'1 de juny de 2001, proves físiques, promoció interna, categoria d'inspector:
  
2.2 Barem d'edats masculí
  
Quadre d'edats 1 2 3
  
 (Cursa de (Salt de (Natació
  
 resistència llargada 50 metres)
  
 1.000 m.) amb cursa
  
Fins a 30 anys 4,20 3,75 M. 60
  
De 31 a 35 anys 4,50 3,50 M. 1,10
  
De 36 a 40 anys 5,30 3,25 M. 1,25
  
De 41 a 45 anys 1.500 M. 3,00 M. 1,30
  
De 46 a 50 anys 1.300 M. 2,75 M. 1,40
  
Mes de 50 anys 1.200 M. 2,40 M. 1,55
  
2.2 Barem d'edats femení
  
Quadre d'edats 1 2 3
  
 (Cursa de (Salt de (Natació
  
 resistència llargada 50 metres)
  
 1.000 m.) amb cursa
  
Fins a 30 anys 4,50 3,10 M 1,10
  
De 31 a 35 anys 5,20 2,90 M 1,20
  
De 36 a 40 anys 6,00 2,70 M 1,35
  
De 41 a 45 anys 1.300 M. 2,50 M 1,45
  
De 46 a 50 anys 1.200 M. 2,30 M 1,55
  
Més de 50 anys 1.000 M. 2,10 M 2,10
  
La qualificació d'este exercici serà d'apte o no apte, havent de superar com a mínim dos de les tres proves a realitzar per a ser qualificat com apte.
  
La superació d'esta prova tindrà una validesa de quatre anys des de la seua realització, amb independència de l'edat de l'aspirant, tot i quedant exempts de realitzar-la aquells, que en dit període, l'hagen superat. A tal efecte, haurà d'aportar-se el corresponent certificat acreditatiu.
  
3. Tercer exercici. Obligatori i eliminatori
  
3.1 Qüestionari de cultura policial
  
Consistirà en contestar correctament, per escrit, un qüestionari d'un mínim de 100 preguntes i màxim de 125 preguntes, amb quatre respostes alternatives, essent solament una d'elles la correcta, en un temps màxim d'una hora i trenta minuts (1h. 30'), sobre els temes que integren el temari que figura a l'annex a la convocatòria. Per a la correcció d'esta prova es tindrà en compte, en tot cas, les respostes errònies, en el percentatge que serà determinat prèviament pel Tribunal Qualificador, tot i informant abans del començament de l'exercici als aspirants.
  
La qualificació d'este exercici serà de 0 a 10 punts, havent d'obtenir una qualificació mínima de 5 punts per a superar el mateix.
  
4. Quart exercici. Obligatori i eliminatori
  
4.1 Tema de composició
  
Consistirà en el desenvolupament d'un tema d'actualitat i coneixement general relacionat amb els epígrafs del temari establert i que figura com a annex d'esta convocatòria, elegit pel Tribunal, l'extensió del qual no podrà ser interior a tres fulls ni excedir de cinc, per una cara, i en un temps no superior a 1 hora i 30 minuts, a fi de valorar la lògica exposició.
  
Este exercici, a elecció del Tribunal, podrà ser llegit en sessió pública davant el Tribunal, que podrà formular les preguntes o aclariments que sobre el tema jutge oportuns. Es valorarà la claredat d'idees i el coneixement sobre els temes exposats.
  
La qualificació d'este exercici serà de 0 a 10 punts, havent d'obtenir una qualificació mínima de 5 punts per a superar el mateix.
  
5. Cinquè exercici. Obligatori i eliminatori
  
5.1 Desenvolupament del temari
  
Consistirà en desenvolupar per escrit durant un temps màxim de dues hores, dos temes elegits pels aspirants de quatre extrets per sorteig, un de cadascun dels grups dels que integren el temari establert i que figura com a annex a esta convocatòria. Els esmentats temes seran llegits en sessió pública davant el Tribunal, que podrà formular les preguntes o aclariments que sobre els temes jutge oportuns. Es valorarà la claretat d'idees, la facilitat d'expressió i el coneixement sobre els temes exposats.
  
La qualificació d'este exercici serà de 0 a 10 punts i, per a superar l'exercici s'haurà d'obtenir un mínim de 5 punts.
  
6. Sisè exercici. Obligatori i No eliminatori
  
6.1 Coneixements de valencià
  
Consistirà en la traducció del valencià al castellà i viceversa, un text proposat pel tribunal, en un temps a determinar.
  
Este exercici es qualificarà de 0 a 4 punts i no serà eliminatori.
  
7. Setè exercici: Obligatori i eliminatori.
  
7.1 Supòsit policial
  
Consistirà en la realització d'una prova pràctica, amb una duració mínima d'1hora, que versarà sobre la planificació, redacció, desenvolupament i exposició escrita d'un supòsit policial sobre les activitats, funcions i serveis propis de la plaça que es convoca. Es valorarà el desenvolupament i exposició de quantes actuacions i mesures policials hauran d'adoptar-se en matèria de distribució de personal, mitjans materials, seguretat ciutadana i vial, i actuacions complementàries, i altres que siguen necessàries per a la realització del supòsit.
  
Es podrà acompanyar o fixar sobre plànol, que aporte el Tribunal i totes aquelles dades gràfiques o representatives de les actuacions policials, o de distribució de mitjans que puguen servir per a una millor resolució.
  
La qualificació d'este exercici serà de 0 a 10 punts havent d'obtenir un mínim de 5 punts per a superar el mateix.
  
B) Fase de concurs
  
Els mèrits al·legats pels aspirants seran referits a la data d'acabament del termini per a presentació de sol·licituds i hauran de justificar-se documentalment en la presentació d'aquelles:
  
La valoració de mèrits es realitzarà d'acord amb el següent barem:
  
8. Titulació acadèmica: Fins a un màxim de 15 punts. Es valoraran les titulacions acadèmiques acreditades pels concursants, que siguen superiors a les exigides per a accedir a l'escala i categoria a la qual pertany la plaça que es convoca, tot d'acord amb la següent escala:
  
- Doctor: 10 punts
  
- Llicenciat o equivalent: 8 punts
  
- Diplomat universitari o equivalent: 7 punts.
  
- Batxillerat, Formació Professional de 2n. Grau o equivalent: 5 punts
  
- Superació de les proves d'accés a la Universitat per a majors de 25 anys: 5 punts
  
No es valoraran com a mèrit aquelles titulacions que figuraren com a requisit per a la provisió del lloc de treball, ni aquelles que foren imprescindibles per la consecució d'altres de nivell superior. En la puntuació d'accés a la Universitat sols es computarà un d'elles. La possessió del títol de Batxiller o Formació Professional de Segon Grau exclourà la valoració de les proves d'accés a la Universitat per a majors de 25 de anys.
  
9. Grau personal: Fins a un màxim de 3 punts.
  
Es valorarà un màxim de 3 punts per la possessió d'un determinat grau personal consolidat dintre de la carrera administrativa de la següent forma:
  
a) Per posseir un grau personal superior al nivell del lloc sol·licitat: 3 punts.
  
b) Per posseir un grau personal igual al nivell del lloc sol·licitat: 2 punts.
  
c) Per posseir un grau personal inferior al nivell del lloc sol·licitat: 1 punt.
  
10. Antiguitat : Fins a un màxim de 20 punts.
  
- Per cada any complet d'antiguitat en la mateixa escala i categoria de la Policia Local o superior: 1,50 punts.
  
- Per cada any complet d'antiguitat en la categoria inferior de la policia local: 1,25 punts.
  
- Per cada any complet d'antiguitat prestat en altres Forces i Cossos de Seguretat: 0,50 punts, fins a un màxim de 10 punts.
  
- Per cada any complet d'antiguitat prestat en qualsevol administració pública: 0,25 punts, fins a un màxim de 10 punts.
  
11. Altres mèrits : Fins a un màxim de 15 punts.
  
Coneixements de valencià acreditats amb la certificació oficial de la Junta Qualificadora de Coneixements de Valencià:
  
a) Certificació de coneixements nivell oral: 0'75 punts.
  
b) Certificació de coneixements nivell elemental: 1,25 punts.
  
c) Certificació de coneixements nivell mitjà: 2,50 punts.
  
d) Certificació de coneixements nivell superior: 3,00 punts.
  
Coneixement d'un o més idiomes acreditats documentalment, mitjançant certificació expedida per facultat o escola oficial reconeguda: 3 punts per cadascun. La superació dels distints cursos complets que conformen els estudis oficials de les distintes facultats o escoles oficials es valorarà a raó de 0'60 punt per curs complet.
  
12. Cursos: fins a un màxim de 30 punts.
  
Organitzats per l'IVASP o organismes anàlegs. Fins a un màxim de 30 punts. Per la realització de cursos organitzats per l'IVASP o homologats pel mateix, s'ajustarà el següent barem:
  
Nº. d'hores Diploma Certificació Aprofitament
  
 d'assistència d'aprofitament excel·lent
  
De 20 a 50 hores 0,50 1 2
  
De 51 a 100 hores 1 2 3
  
De 101 a 150 hores 2 3 4
  
De 151 a 200 hores 3 4 5
  
De 201 a 250 hores 4 5 6
  
Més de 250 hores 5 6 7
  
Quan es tracte de cursos de duració inferior a la mínima reflectida, la puntuació d'estos vindrà donada per la suma del còmput d'hores i/o assistència dels mateixos. En el cas d'haver impartit hores com a professor en els cursos, es puntuaran amb el barem corresponent al certificat d'aprofitament, i sense superar per este concepte el màxim de 10 punts.
  
Els cursos organitzats i impartits per l'IVASP, realitzats amb anterioritat a la data d'entrada en vigor de la Resolució de la General d'Interior de 24 de març de 1995, sobre cursos de formació impartits per l'IVASP (10 d'abril de 1995) així com els realitzats pel Ministeri de l'Interior, o altres ministeris o conselleries relacionats amb la funció policial o organismes anàlegs, escoles de policia de les corporacions locals o de comunitats autònomes, ambdues expressament reconegudes per l'IVASP, es valoraran en tot cas amb la puntuació corresponent al diploma d'assistència. Els cursos bàsics de formació inicial i els cursos de capacitació no seran objecte de puntuació.
  
Els cursos de dispensa en un grau del requisit de titulació es puntuaran, en el seu cas, com a cursos amb diploma d'assistència. No seran puntuables si ja s'hagueren tingut en compte a efectes de titulació acadèmica per a promoció interna.
  
13. Premis, distincions i condecoracions: Fins a un màxim de 10 punts.
  
- Per estar en possessió de la placa col·lectiva al mèrit policial de la Generalitat Valenciana, 1 punt.
  
- Per estar en possessió de la placa individual al mèrit policial de la Generalitat Valenciana, 3 punts.
  
- Per estar en possessió de la medalla al mèrit policial de la Generalitat Valenciana, 2 punts.
  
- Per ser objecte de felicitació o menció individual pel director general de la Conselleria competent en matèria de policia local, 1 punt per cadascuna d'elles.
  
- Per ser objecte de felicitació o menció col·lectiva pel director general de la Conselleria competent en matèria de policia local, 0,25 punts per cadascuna d'elles.
  
- Per condecoracions concedides per altres administracions públiques com a reconeixement a la lloable, extraordinària i meritòria actuació policial a títol individual, 0,50 punt per cadascuna d'elles. Si la condecoració es concedida a títol col·lectiu, la puntuació serà de 0,25 punts per cadascuna d'elles.
  
- Per Premis, distincions, felicitacions o mencions concedides per altres administracions públiques com a reconeixement a la lloable, extraordinària i meritòria actuació policial a títol individual, 0,25 punts cadascuna d'elles.
  
14. Altres mèrits: Fins a un màxim de 4punts.
  
Es valoraran els coneixements en administració i gestió de recursos humans i informàtica, títols de socorrista aquàtic, primers auxilis, curs de submarinisme, arts marcials, defensa personal, felicitacions, així com els curs inclosos en el Pla de Formació Contínua i altres degudament acreditats i no valorats en els anteriors apartats, tots ells lliurement apreciats pel Tribunal Qualificador fins a un màxim de 0,25 punts per mèrits acreditat.
  
La intervenció com a ponent en conferències i seminaris relacionats amb l'activitat policial, reconeguts per l'IVASP es valoraran fins a un màxim de 0,50 punts.
  
Les publicacions relacionades amb l'activitat policial es valoraran fins a un màxim de 0,75 punts per cadascuna d'elles.
  
8. Vuitè exercici: Obligatori i no eliminatori.
  
Prova i entrevista personal
  
8.1 Prova
  
Es realitzarà davant el Tribunal Qualificador valorant-se fins a un màxim de 10 punts amb el contingut i puntuació següents:
  
Coneixements del terme municipal, carrers, servicis, institucions, organització i administració municipals i, altres de particular interès per a la població. S'acreditaran mitjançant la superació d'una prova objectiva consistent en un màxim de 50 i mínim de 25 preguntes amb respostes alternatives. La valoració d'esta prova serà de 6 punts, com a màxim.
  
8.2 Entrevista Personal.
  
Es valorarà i comprovarà l'aptitud, eficàcia, iniciativa i experiència professional dels concursants en activitats anteriors, fins a un màxim de 4 punts.
  
Únicament seran citats per a celebrar la prova i entrevista, per mitjà de la convocatòria corresponent i amb la menció expressa de les puntuacions obtingudes aquells aspirants la puntuació dels quals, una vegada sumats els mèrits amb el màxim possible de l'entrevista, apleguen com a mínim 20 punts.
  
C) Curs selectiu
  
Els aspirants proposats, prèvia presentació dels documents relacionats en la base desena s'incorporaran a l'IVASP per a realitzar un curs de capacitació de contingut teoricopràctic i de caràcter selectiu, amb una durada de dos mesos. Durant este període serà d'aplicació pel que fa a les retribucions, el que determina l'article 50 de la Llei 6/99, de la Generalitat Valenciana, de Coordinació de Policies Locals.
  
L'aspirant proposat serà nomenat funcionari en pràctiques durant el temps de duració del curs en l'IVASP, amb els drets inherents a esta situació.
  
Una vegada finalitzat el curs l'IVASP comunicarà a l'òrgan competent de la Corporació si l'aspirant ha superat el curs de selecció i formació, amb indicació de la puntuació o qualificació obtinguda, als efectes del seu nomenament. El nomenament haurà de realitzar-se en el termini màxim de 15 dies, comptadors des de la comunicació.
  
Si l'aspirant no superara el curs selectiu i de formació, podrà incorporar-se al curs immediatament posterior. En el cas de no superar este segon curs, quedarà definitivament decaigut en els seus drets.
  
8ª. Qualificacions
  
La qualificació de la fase d'oposició vindrà determinada per la suma de les puntuacions obtingudes en cadascun dels exercicis, d'acord amb la valoració establerta per a cadascun.
  
Únicament es procedirà a puntuar la fase de concurs en el cas d'haver superat el nivell d'aptitud establert per tots i cadascun dels exercicis de caràcter eliminatori de la fase d'oposició.
  
La qualificació final del concurs-oposició vindrà determinada per la suma de les puntuacions obtingudes en les fase d'oposició i concurs, respectivament.
  
9ª. Relació d'aprovats
  
El tribunal no podrà aprovar ni declarar que han superat el present procediment selectiu un nombre d'aspirants superior a les places convocades.
  
El Tribunal formularà proposta a la Corporació de l'aspirant que, haven superat el procés selectiu, i prèvia la presentació de la documentació exigida per les bases de la convocatòria hauran d'incorporar-se a l'IVASP per a seguir el curs de formació teoricopràctic de caràcter selectiu.
  
10ª. Presentació de documents
  
Als aspirants proposats, per tenir la condició de funcionaris de carrera d'esta Corporació, els serà d'aplicació allò establert a l'article 14.2 del Decret 33/99, de 9 de març, de la Generalitat Valenciana i, per tant, únicament presentaran en el registre general d'este ajuntament d'Albaida, dintre del termini de 20 dies naturals, la següent documentació:
  
- Certificació acreditativa d'haver prestat com a mínim dos anys de serveis efectius com a funcionari de carrera de l'ajuntament d'Albaida, escala d'administració especial, subescala de serveis especials, classe oficial de policia.
  
- Fotocòpia, acompanyada de l'original per la seua compulsa de la titulació exigida en la base segona.
  
- Fotocòpia compulsada dels permisos que habiliten per a la conducció de les classes B en condicions per a accedir al permís BTP, i A.
  
Si dintre del termini esmentat i llevat de casos de força major, degudament justificats, els aspirants proposats pel tribunal no presentaren la documentació o, de la presentada es deduira que hi manquen d'algun dels requisits exigits, no podran ser nomenats, tot i quedant anul·lades totes les actuacions, sense perjudici de la responsabilitat en la qual hagueren pogut incórrer per falsedat en les seues sol·licituds de participació en el concurs-oposició. En estes supòsit, la presidència de la Corporació formularà proposta a favor del següent aspirant que, havent aprovat els exercicis, tinguera cabuda en el nombre de places convocades a conseqüència de l'esmentada anul·lació.
  
11ª. Nomenament
  
Superades les proves de selecció, i el curs teoricopràctic, l'IVASP comunicarà a l'òrgan competent de la corporació si l'aspirant ha superat aquell, amb indicació de la puntuació o qualificació obtinguda, als efectes del seu nomenament i presa de possessió de la nova plaça .
  
El nomenament haurà d'efectuar-se en el termini màxim de quinze dies, comptadors des de la comunicació de l'Institut Valencià de Seguretat Pública.
  
12ª. Incidències i legislació aplicable.
  
El Tribunal podrà resoldre els dubtes que es presenten, interpretar estes bases i prendre els acords necessaris per al bon orde del procés selectiu.
  
En allò no previst en les presents bases, serà d'aplicació la Llei de la Generalitat Valenciana 6/1999, de 19 d'abril, de Policies Locals i de Coordinació de les Policies Locals de la Comunitat Valenciana; Decret 88/2001, de 24 d'abril, del Govern Valencià, pel qual s'estableixen les bases i criteris generals uniformes per a la selecció, promoció i mobilitat de totes les escales i categories de les policies locals i auxiliars de policia local de la Comunitat Valenciana (DOGV núm. 3.988, de 27 d'abril del 2001), i ordres d'1 de juny del 2001 (DOGV núm. 4.049, de 24 de juliol del 2001), 5 de desembre de 1994, 22 de desembre de 1997 i 20 de gener de 1998; Decret 33/99, de 9 de març del Govern Valencià, Llei 7/1985, de 2 d'abril, de Bases de Règim Local; Reial Decret Legislatiu 781/1986, de 18 d'abril; Reial Decret 896/1991, de 7 de juny; i Reial Decret 2617/1985, de 9 de desembre.
  
De forma supletòria serà d'aplicació el que preveu el Reial Decret 364/1995, de 10 de març, pel qual s'aprova el Reglament General d'Ingrés del Personal al servici de l'administració General de l'Estat i Provisió de Llocs de Treball i Promoció Professional dels Funcionaris Civils de l'administració General de l'Estat, d'aplicació supletòria en l'administració Local;
  
13ª. Recursos
  
Contra les presents bases i tots els actes administratius definitius se'n deriven podran interposar els interessats els oportuns recursos, en els casos i en la forma establerta en la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.
  
14ª. Publicació
  
Les presents bases de la convocatòria per a la provisió de llocs vacants, es publicaran íntegrament en el Butlletí Oficial de la Província de València, en el Diari Oficial de la Generalitat Valenciana, i el seu extracte en el Boletín Oficial del Estado, comunicant-se el seu text íntegre a l'Institut Valencià de Seguretat Pública de la Generalitat Valenciana, en els termes establerts en la legislació de règim local i de Coordinació de Policia Locals de la Comunitat Valenciana.
  
ANNEX I
  
Proves psicotècniques
  
El contingut de les proves psicotècniques s'ajustarà al barem que s'indica, en atenció als factors a mesurar en el procés de selecció, d'acord amb el que disposa l'Orde de 5 de desembre de 1994.
  
1. Aptituds mentals
  
Raonament verbal: Com el seu nom indica, constituïx una mesura de l'aptitud per a comprendre conceptes, expressats a través de la paraula. Aprecia més la capacitat per a abstraure, generalitzar i pensar de mode constructiu. Constituïx un valuós índex del nivell ocupacional que un subjecte pot aspirar, ja que en moltes tasques, hi ha relació positiva entre el nivell de responsabilitat que tenen assignat i el grau de profunditat amb què han de ser compreses les idees expressades verbalment.
  
Raonament abstracte: Intenta apreciar l'agilitat mental amb formes no verbals, ja que l'habilitat per a raonar amb paraules no és idèntica a l'habilitat per a raonar amb figures, el test raonament abstracte no substituïx adequadament al raonament verbal, però pot servir com a element de confrontació.
  
Rapidesa i precisió perceptiva: És una anàlisi ràpida de situacions complexes, ideat per a mesurar la rapidesa de respostes en tasques de tipus perceptiu.
  
Atenció i resistència a la fatiga: és una prova que exigix una gran concentració i resistència a la monotonia. En conseqüència este instrument pot apreciar l'aptitud o capacitat per a concentrar-se en tasques la principal característica del qual és la rapidesa perceptiva, junt amb l'atenció continuada.
  
Agilitat mental: Capacitat per a comprendre situacions, les relacions que existixen entre elles, poder captar les estructures de dites relacions i tindre un mètode sistemàtic de raonament.
  
Memòria visual: Capacitat per a recordar situacions a través del sentit de la vista.
  
2. Personalitat.
  
Sentit de la disciplina i de l'autoritat: conformitat davant de les normes i demandes dels seus superiors. Persona que sol ser sòbria i digna de confiança, així com dominada pel sentit del deure; perseverant, responsable i organitzada.
  
Sentit de la iniciativa: persona no inhibida, disposada a intentar noves coses, pot suportar sense fatiga les vicissituds del tracte amb la gent i les situacions emocionals aclaparadores.
  
Seguretat en si mateix. Fermesa personal: Capacitat pràctica i realista. La confiança en si mateix i la seua capacitat per a tractar amb coses és madura i poc ansiosa; és flexible i segura.
  
Desenrotllament de conductes cooperatives. Capacitat d'integració en el grup. Grau en què les persones s'ajuden entre si i es mostren amables i cooperatives amb els companys. Persona adaptable, animosa, interessada pels altres. Bona col·laboradora amb el treball del grup.
  
Autocontrol dels impulsos i emocions: persona amb molt de control de les seues emocions i de la seua conducta en general. Acurada i oberta al social. Evidencia el que comunament es coneix com respecte a si mateix, té en compte la reputació social.
  
Serenitat: persona assossegada, relaxada i tranquil·la.
  
Capacitat empática i de maneig de la relació interpersonal: persona socialment desimbolta, no inhibida, amb bona capacitat per a aconseguir i mantenir contactes personals.
  
Neutralitat efectiva en l'exercici professional: persona responsable i organitzada, les seues metes es troben dins de la normativa social. Fa el que socialment és correcte, seguint estrictament les normes; fent el que és acceptat i idoni.
  
Capacitat d'automotivació: capacitat de sentir-se satisfet pel que fa a la seua ocupació. Grau en què una persona es preocupa per la seua activitat i s'hi lliura
  
3. Característiques del test aptitudinal. Puntuacions decils.
  
Promoció Interna: inspector Policia Local
  
- Raonament verbal ........................ 3,5
  
- Raonament abstracte ................... 3
  
- Rapidesa i precisió perceptiva........ 3,5
  
- Atenció i resistència a la fatiga ...... 3,5
  
- Agilitat mental .............................. 3
  
- Memòria visual .............................. 3,5
  
4. Característiques de la valoració actitudinal.
  
Per a l'avaluació de les proves actitudinals són factors preferents a tindre en compte, d'acord amb l'orde d'importància que a continuació s'expressa, els següents:
  
1. Autocontrol.
  
2. Serenitat.
  
3. Capacitat empàtica i maneig de les relacions interpersonals.
  
4. Sentit de la disciplina i de l'autoritat.
  
5. Desenrotllament de conductes corporatives i capacitat d'integració.
  
6. Seguretat i fermesa personal.
  
7. Sentit de la iniciativa.
  
8. Neutralitat professional.
  
9. Qualsevol altres d'anàloga significació als anteriorment referenciats.
  
A més, haurà de realitzar-se una anàlisi global de l'estructura de la personalitat, i en cas de no ajustar-se al perfil establit, si el tècnic i Tribunal ho consideren oportú abans de l'eliminació de l'opositor, dites proves hauran de contrastar-se per mitjà d'entrevista a càrrec del tècnic.
  
La qualificació dels exercicis psicotècnics serà d'Apte o No Apte, havent de superar com a mínim l'aspirant, en el cas dels factors aptitudinales 4 dels 6 factors a mesurar, havent de superar en tots els casos el factor d'agilitat mental.
  
ANNEX II
  
Reconeixement mèdic
  
Quadre d'exclusions mèdiques per al torno de promoció interna, Escala tècnica, Categoria inspector, tot i tenint en compte que l'aspirant ostenta la condició de funcionari de carrera en situació d'actiu en els cossos de la policia local de la Comunitat Valenciana
  
1. Obesitat o primor manifesta que dificulten o incapaciten per al desenvolupament del lloc de treball.
  
2. Ull i visió:
  
2.1. Agudesa visual amb o sense correcció inferior als dos terços de la visió normal en ambdos ulls.
  
2.2. Hemianòpsia completa i absoluta.
  
3. Oïda i audició.
  
3.1. Agudesa auditiva que supose una pèrdua entre 1.000 i 3.000 Hz a 45 decibels o de 6.000 Hz a 45 decibels.
  
4. Aparell locomotor.
  
Qualsevol patologia òssia d'extremitats que produesca retraccions o limitacions funcionals de causa muscular o articular.
  
5. Aparell cardiovascular.
  
Hipertensió arterial controlada malament, no havent de sobrepassar les xifres en repòs de 170 mn/hg en pressió sistòlica i els 95 mn/hg en pressió diastòlica; a judici del tribunal mèdic, es podrà repetir la prova quan concórreguen circumstàncies que així ho aconsellen.
  
6. Varius ulceroses. Tromboflebitis. Insuficiència cardíaca severa. Hipertròfia ventricular esquerra descompensada. Infart de repetició.
  
7. Aparell respiratori.
  
La bronquiopatia crònica obstructiva. El pneumotòrax espontani (en més d'una ocasió).
  
8. Sistema nerviós.
  
Epilèpsia, alcoholisme i toxicomanies.
  
9. Pell i faneres
  
Cicatrius que produïsquen limitació funcional i altres processos que dificulten o limiten el desenrotllament de la seua funció.
  
10. Altres processos patològics.
  
Malalties immunològiques sistemàtiques. Intoxicacions cròniques. Hematopies greus.
  
ANNEX III
  
Temari
  
A) Temari. Categoria d'inspector de Policia.
  
Dret constitucional
  
Tema 1. La Constitució espanyola de 1978. Estructura. Principis fonamentals. Organització política de l'estat espanyol. Classe i forma d'estat. Reforma de la Constitució.
  
Tema 2. La monarquia parlamentària. La Corona: funcions constitucionals del rei. Successió i regència. El referèndum. Les Corts Generals: les cambres. Composició, atribucions i funcionament. La funció legislativa. Relacions entre les Corts Generals i el Govern.
  
Tema 3. El poder executiu. El Govern. Composició. Funcions. La potestat reglamentària. El poder judicial. Estructura, organització i funcionament dels Tribunals en el sistema Espanyol.
  
Tema 4. Els drets i deures reconeguts en la Constitució. Procediments de garantia i protecció. El Tribunal Constitucional i el Defensor del Poble. La suspensió dels drets i llibertats.
  
Tema 5. Els drets humans. Instruments de reconeixement i protecció dels drets humans. La funció policial en relació amb el respecte i assegurament dels drets humans.
  
Tema 6. L'organització territorial espanyola. Les comunitats autònomes. Els estatuts d'autonomia. Òrgans i competències.
  
Tema 7. Les administracions públiques en la Constitució. L'administració pública estatal i autonòmica. Competències i autonomia. Relacions. El ciutadà i l'administració.
  
Tema 8. La hisenda pública i l'administració tributària. El ciutadà i l'administració tributària.
  
Tema 9. L'Estatut d'Autonomia de la Comunitat Valenciana. La Generalitat Valenciana. Les Corts. El Govern o Consell. Les altres institucions que componen la Generalitat Valenciana. Competències. Administració de Justícia.
  
Tema 10. La Unió Europea. Institucions de la Unió Europea. L'ordenament jurídic de la Unió Europea. La recepció, aplicació i control del Dret comunitari europeu a Espanya.
  
Dret administratiu
  
Tema 11. El dret administratiu. Fonts. Normes no parlamentàries amb rang de llei. El reglament.
  
Tema 12. L'acte administratiu. Requisits dels actes administratius. El procediment administratiu. Principis. Drets i deures dels ciutadans. Fases del procediment. Actes presumptes. El concepte d'interessat.
  
Tema 13. La revisió administrativa dels actes administratius. Procediments i límits de la revisió. Els recursos administratius. La revisió jurisdiccional dels actes administratius. El recurs contenciós administratiu.
  
Tema 14. L'administració local. El municipi. Elements. Territori. Població. Competències i autonomia. Béns i serveis municipals.
  
Tema 15. El municipi. Òrgans unipersonals de govern. L'alcalde. Els tinents d'alcalde. Els regidors.
  
Tema 16. Òrgans col·legiats de govern. L'Ajuntament Ple. La Comissió de Govern. Òrgans consultius i participatius. Les comissions informatives. Les juntes de districte.
  
Tema 17. La funció pública. El personal al servei de l'administració local. Concepte i classes. Organització de la funció pública local. Adquisició i perduda de la condició de funcionari.
  
Tema 18. La responsabilitat del personal al servei de les administracions públiques. Règim Disciplinari i Procediment Sancionador dels Funcionaris Públics en General.
  
Policia administrativa. Bans i ordenances municipals.
  
Tema 19. La potestat reglamentària dels ajuntaments. Les ordenances municipals. Els bans d'Alcaldia. Concepte i classes. Infraccions. Potestat sancionadora. Procediment sancionador administratiu.
  
Tema 20. Les competències municipals en matèria de protecció del medi ambient. Protecció civil. Activitats molestes, insalubres, nocives i perilloses. Les llicències d'usos i activitats.
  
Tema 21. Normes d'utilització de les vies públiques. Revetlles, passos permanents, tendals, instal·lació de taules i cadires, i contenidors, grues i material de construcció: òrgan competent per a la seua autorització. Sancions. Venda ambulant. Modalitats de venda ambulant. Requisits.
  
Tema 22. Normes reguladores d'auto i auto-turismes. Documentació necessària d'aquests vehicles, requisits, tarifes, competència. Focs artificials, classes d'artificis pirotècnics. Muntatge d'espectacles. Distància dels focs i protecció personal. Mendicitat. Regulació legal.
  
Tema 23. L'activitat urbanística. Requisits. Competències municipals en matèria d'escolarització.
  
Policia local
  
Tema 24. La seguretat ciutadana. Les forces i cossos de seguretat. Autoritats competents. La col·laboració i coordinació entre les forces i cossos de Seguretat.
  
Tema 25. La policia local. Missions i objectius. Funcions. Policia administrativa i policia judicial.
  
Tema 26. El binomi policia local. Principis bàsics i normes d'actuació. Suports ètics.
  
Tema 27. Ordenament Legislatiu de la Policia Local. Estructura orgànica i funcional. Règim estatutari. Drets i deures de les policies locals. Règim Disciplinari dels Funcionaris de Policia Local.
  
Tema 28. La Llei de Coordinació de Policia Local de la Comunitat Valenciana. La coordinació de les policies locals. Instruments de coordinació. Estructura i organització. Selecció, promoció i mobilitat de les policies locals de la Comunitat Valenciana.
  
Tema 29. L'Institut Valencià de Seguretat Pública. Regulació legal. Fins i funcions. La formació de les policies locals. Les diferents activitats de formació: cursos selectius bàsics, de capacitació i integració d'auxiliars de policia local. El registre de policies locals.
  
Dret penal
  
Tema 30. El Codi Penal. Concepte d'infracció penal: delicte i falta. Les persones responsables criminalment dels delictes i les faltes. Les circumstàncies que modifiquen la responsabilitat penal.
  
Tema 31. L'homicidi i les seues formes. Avortament. Lesions. Lesions al fetus. Delictes contra la llibertat: detencions il·legals i segrestos; amenaces; coaccions. Les tortures i altres delictes contra la integritat moral.
  
Tema 32. Delictes contra la llibertat sexual: agressions i abusos sexuals; l'assetjament sexual; exhibicionisme i provocació sexual; delictes relatius a la prostitució.
  
Tema 33. L'omissió del deure de socors. Delictes contra la intimitat, el dret a la pròpia imatge i la inviolabilitat del domicili.
  
Tema 34. Delictes contra el patrimoni i l'orde socioeconòmic: furts, robatoris, extorsió, robatori i furt de vehicles.
  
Tema 35. Delictes contra l'administració pública: prevaricació i altres comportaments injustos; abandó de destí i l'omissió del deure perseguir delictes; desobediència i denegació d'auxili; infidelitat en la custòdia de documents i de la violació de secrets.
  
Tema 36. Suborn, tràfic d'influències, malversació, fraus i exaccions il·legals, negociacions i activitats prohibides als funcionaris públics.
  
Tema 37. Delictes sobre l'ordenació del territori, el patrimoni històric, els recursos naturals i el medi ambient, i la protecció de la flora i fauna.
  
Tema 38. Delictes contra la salut pública. Delictes contra la seguretat del trànsit. Infraccions a les disposicions sobre trànsit i seguretat vial constitutives de delicte.
  
Tema 39. Faltes contra les persones. Faltes contra el patrimoni. Faltes contra els interessos generals. Faltes contra l'orde públic.
  
Dret processal
  
Tema 40. El procés penal. Concepte, objecte i característiques. Formes d'iniciació. Denúncia i querella. El dret de defensa. L'assistència d'advocat. El tractament de presos i detinguts. El procediment d'Habeas Corpus.
  
Tema 41. La policia judicial. La policia local com a policia judicial. Diligències d'investigació. La identificació. Entrades i registres en llocs tancats. Detenció i detenció il·legal.
  
Tema 42. Presó provisional i llibertat provisional. La fiança. Recursos contra les resolucions dels jutges d'Instrucció o contra les dels tribunals superiors de Justícia. Revisió. L'embargament.
  
Tema 43. L'atestat policial. Subjectes de l'atestat. L'instructor. L'objecte de l'atestat. Altres diligències policials.
  
Policia de trànsit i circulació
  
Tema 44. La Llei de Bases sobre Trànsit, Circulació de Vehicles a Motor i Seguretat Vial. Text articulat de la Llei sobre Trànsit, Circulació de Vehicles a Motor i Seguretat Vial. Les competències en matèria de trànsit i seguretat vial.
  
Tema 45. Usuaris i conductors. Obres i activitats prohibides en matèria de trànsit i seguretat vial. Normes de circulació de vehicles. Altres normes de circulació. Senyalització.
  
Tema 46. Autoritzacions administratives per a conduir. Autoritzacions relatives a vehicles. Anul·lació, revocació i intervenció d'autoritzacions.
  
Tema 47. Infraccions i sancions. Mesures cautelars. La responsabilitat derivada de les anteriors infraccions. Procediment sancionador. Recursos. Execució de les sancions.
  
Tema 48. Matriculació de vehicles. Reforma en els vehicles. Ciclomotors. Vehicles especials. Vehicles històrics. Dispositius de limitació de velocitat. Inspecció Tècnica de Vehicles. Responsabilitat civil i l'assegurança obligatòria en els vehicles a motor.
  
Tema 49. El transport. Servei públic de viatgers i servei públic de mercaderies o mixtes. El servei privat. Mercaderies perilloses. Condicions tècniques de transport i altres requisits principals. Reglament Nacional de Serveis Urbans i Interurbans de Transport d'Automòbils Lleugers. El transport escolar.
  
Tema 50. Els accidents de trànsit: concepte i consideracions prèvies. Les seues causes. Classes i fases.
  
Tema 51. Alcoholèmia. Concepte d'alcoholèmia. Taxa d'alcoholèmia. Efectes generals de les diferents taxes d'alcoholèmia. Normes per a la realització de la prova d'alcoholèmia. Alcoholímetres: descripció general i forma d'actuar.
  
Tema 52. Persones obligades a sotmetre's a la prova de detecció. Infracció a la Llei de Seguretat Vial, que comporta l'obligació de la prova.
  
Psicologia
  
Tema 53. El comandament. Concepte. Funcions. L'exercici del comandament.
  
Tema 54. Estils de comandament. Metodologies de comandament. L'eficàcia del comandament.
  
Tema 55. La presa de decisions. Tipologies. El procés de presa de decisions. Factors que influeixen en la presa de decisions. Decisions en grup. Poder i autoritat.
  
Tema 56. Tècniques de direcció. El factor temps. Selecció de tasques. Utilització de mitjans. Principis de disciplina efectiva. Conflictes.
  
Tema 57. Relació cap / subordinat. Les necessitats de l'individu. Teories de la motivació centrades en el procés. Les conseqüències i objectius de la motivació.
  
Tema 58. Concepte i procés de la comunicació. Elements de la comunicació. La comunicació no verbal. Xarxes de comunicació. Fluxos de comunicació. Problemes i barreres de la comunicació. El rumor.
  
Tema 59. La comunicació amb superiors. Maneig de situacions difícils. Comunicació amb subordinats.
  
Tema 60. Grups socials. Les masses. Minories ètniques i culturals. Models explicatius de la delinqüència.
  
Cosa que fem pública tot d'acord amb allò establert a l'article 97 de la Llei 7/85, de 2 d'abril, reguladora de les Bases del Règim Local i 6è. Del R. D. 896/91, de 7 de juny, del Ministeri per a les Administracions Públiques, pel qual s'aproven les Regles Bàsiques i Programes Mínims als quals haurà d'ajustar-se el procediment de selecció.
  
Contra les presents bases i convocatòria, l'acord de l'aprovació de les quals es definitiu en via administrativa, tot d'acord amb allò establert a l'article 109 c) de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú i 52.2 a) de la Llei 7/85, de 2 d'abril, reguladora de les Bases del Règim Local, es podrà interpolar pels interessats, amb caràcter potestatiu, el recurs de reposició, davant el mateix òrgan que ha dictat la resolució, en el termini d'un mes comptador des de l'endemà al de la publicació en el Butlletí Oficial de la Província de València. Si Transcorregut un mes des del dia següent al de la interposició del recurs de reposició no es dicta resolució, podrà entendre's que ha estat desestimat i interposar recurs contenciós administratiu davant el Jutjat del contencioso administratiu. També es podrà interposar directament el recurs contenciós administratiu davant el jutjat contenciós administratiu en el termini de dos mesos, comptadors des de l'endemà de la publicació de les bases i convocatòria en el Butlletí Oficial de la Província de València.